title: 2011 m. sausio 14 d. Tarybos sprendimas 2011/18/BUSP, kuriuo iš dalies keičiamas Tarybos sprendimas 2010/656/BUSP, kuriuo atnaujinamos ribojamosios priemonės Dramblio Kaulo Krantui

text:
15.1.2011

               LT

               Europos Sąjungos oficialusis leidinys

               L 11/36

         TARYBOS SPRENDIMAS 2011/18/BUSP
   2011 m. sausio 14 d.
   kuriuo iš dalies keičiamas Tarybos sprendimas 2010/656/BUSP, kuriuo atnaujinamos ribojamosios priemonės Dramblio Kaulo Krantui
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2010 m. spalio 29 d. Taryba priėmė Sprendimą 2010/656/BUSP, kuriuo atnaujinamos ribojamosios priemonės Dramblio Kaulo Krantui (1).

               (2)

               2010 m. gruodžio 13 d. Taryba pabrėžė 2010 m. spalio 31 d. ir lapkričio 28 d. įvykusių prezidento rinkimų svarbą taikos ir stabilumo atkūrimui Dramblio Kaulo Krante ir pareiškė, kad turi būti neginčijamai gerbiama Dramblio Kaulo Kranto gyventojų valia, išreikšta jiems pasinaudojant savo aukščiausiomis teisėmis.

               (3)

               2010 m. gruodžio 17 d. Europos Vadovų Taryba paragino visus civilius ir karinius Dramblio Kaulo Kranto lyderius, kurie dar to nepadarė, paklusti demokratiškai išrinkto Prezidento Alassan Ouattara valdžiai.

               (4)

               2010 m. gruodžio 22 d. Taryba priėmė Sprendimą 2010/801/BUSP (2), kuriuo iš dalies keičiamas Sprendimas 2010/656/BUSP, siekiant nustatyti atvykimo apribojimus asmenims, kurie kliudo taikos ir nacionalinio susitaikymo procesui ir visų pirma kelia grėsmę sėkmingiems rinkimo proceso rezultatams.

               (5)

               2011 m. sausio 14 d. Taryba priėmė Sprendimą 2011/17/BUSP (3), kuriuo iš dalies keičiamas Sprendimas 2010/656/BUSP, siekiant į asmenų, kuriems taikomi atvykimo apribojimai, sąrašą įtraukti daugiau asmenų.

               (6)

               Atsižvelgiant į sudėtingą padėtį Dramblio Kaulo Krante, tiems asmenims turėtų būti nustatytos papildomos ribojamosios priemonės.

               (7)

               Be to, Tarybos sprendimo 2010/656/BUSP II priede pateiktas asmenų, kuriems taikomos ribojamosios priemonės, sąrašas turėtų būti iš dalies pakeistas ir informacija, susijusi su tam tikrais asmenims sąraše, turėtų būti atnaujinta,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/656/BUSP iš dalies keičiamas taip:

               1.

               5 straipsnis pakeičiamas taip:
               „5 straipsnis
               1.   Visos lėšos ir ekonominiai ištekliai, kuriuos valdo arba tiesiogiai ar netiesiogiai kontroliuoja:

                           a)

                           I priede nurodyti asmenys, kuriuos nustatė Sankcijų komitetas ir kurie minimi 4 straipsnio 1 dalies a punkte, arba kurie priklauso subjektams, kuriuos valdo arba tiesiogiai ar netiesiogiai kontroliuoja tie asmenys ar subjektai arba bet kurie asmenys, veikiantys tų asmenų ar subjektų vardu ar jų nurodymu, kaip nustatyta Sankcijų komiteto;

                           b)

                           II priede nurodyti asmenys arba subjektai, kurie nėra įtraukti į I priede pateiktą sąrašą ir kurie kliudo taikos bei nacionalinio susitaikymo procesui, visų pirma kelia grėsmę sėkmingiems rinkimų proceso rezultatams, arba kurie priklauso subjektams, kuriuos valdo arba tiesiogiai ar netiesiogiai kontroliuoja tie asmenys ar subjektai arba bet kurie asmenys, veikiantys tų asmenų ar subjektų vardu ar jų nurodymu,

                     yra įšaldomi.
               2.   1 dalyje nurodytiems asmenims ar subjektams arba jų naudai draudžiama leisti tiesiogiai ar netiesiogiai naudotis lėšomis, finansiniu turtu arba ekonominiais ištekliais.
               3.   Valstybės narės gali išimties tvarka leisti netaikyti 1 ir 2 dalyse nurodytų priemonių, kai lėšos ir ekonominiai ištekliai yra:

                           a)

                           būtini pagrindinėms išlaidoms, įskaitant mokėjimus už maisto produktus, nuomą arba hipoteką, vaistus ir medicininį gydymą, mokesčius, draudimo įmokas ir komunalines paslaugas;

                           b)

                           skirti išimtinai pagrįstiems mokesčiams už profesines paslaugas apmokėti ir su teisinių paslaugų teikimu susijusioms išlaidoms kompensuoti;

                           c)

                           skirti išimtinai mokesčiams arba paslaugų mokesčiams sumokėti pagal nacionalinius įstatymus už įšaldytų lėšų ir ekonominių išteklių kasdienį aptarnavimą ar laikymą;

                           d)

                           būtini nenumatytoms išlaidoms padengti;

                           e)

                           teismo, administracine ar arbitražo tvarka suvaržyti ar yra teismo sprendimo objektas; šiuo atveju lėšos ir ekonominiai ištekliai gali būti naudojami to suvaržymo ar teismo sprendimo vykdymui, jeigu toks suvaržymas arba teismo sprendimas buvo priimti prieš Sankcijų komitetui ar Tarybai priimant sprendimą dėl atitinkamo asmens ar subjekto ir jie nėra naudojami šiame straipsnyje nurodyto asmens ar subjekto naudai.

                     I priede išvardytų asmenų ir subjektų atžvilgiu:

                           —

                           atitinkama valstybė narė gali taikyti šios dalies pirmos pastraipos a, b ir c punktuose nurodytas išimtis po to, kai Sankcijų komitetui praneša apie savo ketinimą atitinkamais atvejais leisti naudotis tokiomis lėšomis ir ekonominiais ištekliais, o Sankcijų komitetas per dvi darbo dienas nuo tokio pranešimo nepriima neigiamo sprendimo,

                           —

                           atitinkama valstybė narė gali taikyti šios dalies pirmos pastraipos d punkte nurodytą išimtį po to, kai apie tai praneša Sankcijų komitetui, pastarasis tai patvirtina,

                           —

                           atitinkama valstybė narė gali taikyti šios dalies pirmos pastraipos e punkte nurodytą išimtį po to, kai apie tai praneša Sankcijų komitetui.

                     4.   2 dalis netaikoma, kai įšaldytos sąskaitos papildomos:

                           a)

                           palūkanomis arba kitomis su šiomis sąskaitomis susijusiomis pajamomis; arba

                           b)

                           mokėjimais, mokėtinais pagal sutartis, susitarimus ar įsipareigojimus, sudarytus arba prisiimtus iki tos dienos, kurią šioms sąskaitoms buvo pradėtos taikyti ribojamosios priemonės pagal Bendrąją poziciją 2004/852/BUSP arba šį sprendimą,

                     jeigu visoms tokioms palūkanoms, kitoms pajamoms ir mokėjimams toliau taikoma 1 dalis.“;

               2.

               10 straipsnis pakeičiamas taip:
               „10 straipsnis
               1.   Šis sprendimas įsigalioja jo priėmimo dieną.
               2.   Vadovaujantis atitinkamais Jungtinių Tautų Saugumo Tarybos sprendimais jis atitinkamai peržiūrimas, iš dalies keičiamas arba panaikinamas.
               3.   4 straipsnio 1 dalies b punkte ir 5 straipsnio 1 dalies b punkte nurodytos priemones reguliariai ir ne rečiau nei kas 12 mėnesių peržiūrimos. Jos nebetaikomos atitinkamiems asmenims ir subjektams, jeigu 6 straipsnio 2 dalyje nurodyta tvarka Taryba nustato, kad nebėra sąlygų, dėl kurių jos turi būti taikomos.“.

         2 straipsnis
   Sprendimo 2010/656/BUSP II priedas pakeičiamas šio sprendimo priedu.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. sausio 14 d.

            Tarybos vardu

            Pirmininkas

         J. MARTONYI

      (1)  OL L 285, 2010 10 30, p. 28.

      (2)  OL L 341, 2010 12 23, p. 45.

      (3)  Žr. šio Oficialiojo leidinio p. 31.

      PRIEDAS

            „II PRIEDAS

               4 straipsnio 1 dalies b punkte ir 5 straipsnio 1 dalies b punkte nurodytų asmenų ir subjektų sąrašas

            A.   Asmenys

                        Vardas, pavardė (ir galimi slapyvardžiai)

                        Tapatybės nustatymo informacija

                        Įtraukimo į sąrašą priežastys

                        1.

                        Pascal Affi N’Guessan

                        Gimęs 1953 m. sausio 1 d. Buadikre;
                        paso numeris: PD-AE 09DD00013.

                        Dramblio Kaulo Kranto liaudies fronto (FPI) pirmininkas. Trukdo taikos ir susitaikymo procesams; viešai skatina neapykantą ir smurtą.

                        2.

                        Papulkininkis Nathanaël Ahouman Brouha

                        Gimęs 1960 m. birželio 6 d.

                        Respublikos Prezidentūros apsaugos grupės (GSPR) vadas.
                        Atsakingas už šiurkščius žmogaus teisių ir tarptautinės humanitarinės teisės pažeidimus Darbo Kaulo Krante; kariškis, atsisakantis paklusti demokratiškai išrinkto prezidento valdžiai.

                        3.

                        Aké N'Gbo Gilbert Marie

                        Gimęs 1955 m. spalio 8 d. Abidžane.
                        Paso numeris:
                        08 AA 61107 (galioja iki 2014 m. balandžio 2 d.)

                        Tariamas Ministras Pirmininkas ir Planavimo ir vystymosi ministras. Neteisėtos Laurent Gbagbo vyriausybės narys.

                        4.

                        Pierre Israël Amessan Brou

                        Dramblio Kaulo Kranto radijo ir televizijos (RTI) generalinis direktorius.
                        Trukdo taikos ir susitaikymo procesams, viešai skatindamas neapykantą bei smurtą ir dalyvaudamas dezinformacijos kampanijose, susijusiose su 2010 m. prezidento rinkimais.

                        5.

                        Frank Anderson Kouassi

                        Nacionalinės audiovizualinės komunikacijos tarybos (CNCA) pirmininkas.
                        Trukdo taikos ir susitaikymo procesams, viešai skatindamas neapykantą bei smurtą ir dalyvaudamas dezinformacijos kampanijose, susijusiose su 2010 m. prezidento rinkimais; asmuo, atsisakantis paklusti demokratiškai išrinkto prezidento valdžiai.

                        6.

                        Nadiani Bamba

                        Gimusi 1974 m. birželio 13 d. Abidžane.
                        Paso numeris: PD - AE 061 FP 04

                        „Cyclone“ spaudos grupės direktorė; laikraščio „Le temps“ redaktorė. Trukdo taikos ir susitaikymo procesams, viešai skatindama neapykantą bei smurtą ir dalyvaudama dezinformacijos kampanijose, susijusiose su 2010 m. prezidento rinkimais.

                        7.

                        Kadet Bertin

                        Gimęs apie 1957 m. Mamoje.

                        L. Gbagbo patarėjas saugumo klausimais.
                        Trukdo taikos ir susitaikymo procesams; asmuo, atsisakantis paklusti demokratiškai išrinkto prezidento valdžiai. Represijų ir bauginimo judėjimų kurstytojas.

                        8.

                        Generolas Dogbo Blé

                        Gimęs 1959 m. vasario 2 d. Daloa.

                        Respublikos gvardijos vadas.
                        Trukdo taikos ir susitaikymo procesams; atsakingas už šiurkščius žmogaus teisių ir tarptautinės humanitarinės teisės pažeidimus Darbo Kaulo Krante; kariškis, atsisakantis paklusti demokratiškai išrinkto prezidento valdžiai.

                        9.

                        Bohoun Bouabré Paul Antoine

                        Gimęs 1957 m. vasario 9 d. Isijoje.
                        Paso numeris: PD AE 015 FO 02

                        Buvęs valstybės ministras; aukštas atsakingas FPI pareigūnas.
                        Trukdo taikos ir susitaikymo procesams; nepripažįsta prezidento rinkimų rezultatų.

                        10.

                        Subprefektas Oulaï Delefosse

                        Gimęs 1968 m. spalio 28 d.

                        Didžiųjų Vakarų pasipriešinimo patriotinės sąjungos (UPRGO) atsakingas pareigūnas. Trukdo taikos ir susitaikymo procesams, nenusiginkluodamas ir atsisakydamas paklusti demokratiškai išrinkto prezidento valdžiai.

                        11.

                        Admirolas Vagba Faussignau

                        Gimęs 1954 m. gruodžio 31 d. Bobijoje.

                        Dramblio Kaulo Kranto jūrų laivyno vadas. Ginkluotųjų pajėgų štabo vado pavaduotojas. Atsakingas už šiurkščius žmogaus teisių ir tarptautinės humanitarinės teisės pažeidimus Darbo Kaulo Krante; kariškis, atsisakantis paklusti demokratiškai išrinkto prezidento valdžiai.

                        12.

                        Pastorius Gammi

                        Dramblio Kaulo Kranto Vakarų išsilaisvinimo judėjimo (MILOCI) vadovas. Trukdo taikos ir susitaikymo procesams, nenusiginkluodamas ir atsisakydamas paklusti demokratiškai išrinkto prezidento valdžiai.

                        13.

                        Laurent Gbagbo

                        Gimęs 1945 m. gegužės 31 d. Gagnoa.

                        Tariamas Respublikos Prezidentas. Trukdo taikos ir susitaikymo procesams; nepripažįsta prezidento rinkimų rezultatų.

                        14.

                        Simone Gbagbo

                        Gimusi 1949 m. birželio 20 d. Mosu.

                        Dramblio Kaulo Kranto liaudies fronto (FPI) frakcijos Nacionalinėje Asamblėjoje pirmininkė. Trukdo taikos ir susitaikymo procesams; viešai skatina neapykantą ir smurtą.

                        15.

                        Generolas Guiai Bi Poin

                        Gimęs 1954 m. gruodžio 31 d. Guneloje.

                        Vadovavimo saugumo operacijoms centro (CECOS) vadas.
                        Trukdo taikos ir susitaikymo procesams; atsakingas už šiurkščius žmogaus teisių ir tarptautinės humanitarinės teisės pažeidimus Darbo Kaulo Krante; kariškis, atsisakantis paklusti demokratiškai išrinkto prezidento valdžiai.

                        16.

                        Denis Maho Glofiei

                        Gimęs Marnos slėnio departamente.

                        Didžiųjų Vakarų išlaisvinimo fronto (FLGO) atsakingas pareigūnas.
                        Trukdo taikos ir susitaikymo procesams, nenusiginkluodamas ir atsisakydamas paklusti demokratiškai išrinkto prezidento valdžiai.

                        17.

                        Kapitonas Anselme Séka Yapo

                        Gimęs 1973 m. gegužės 2 d. Adzopėje.

                        S. Gbagbo asmens sargybinis.
                        Atsakingas už šiurkščius žmogaus teisių ir tarptautinės humanitarinės teisės pažeidimus Darbo Kaulo Krante; kariškis, atsisakantis paklusti demokratiškai išrinkto prezidento valdžiai.

                        18.

                        Désiré Tagro

                        Gimęs 1959 m. sausio 27 d. Isijoje.
                        Paso numeris:
                        PD - AE 065FH08.

                        Tariamo prezidento L. Gbagbo administracijos generalinis sekretorius. Laurent Gbagbo neteisėtos vyriausybės narys; nepripažįsta prezidento rinkimų rezultatų.
                        Dalyvavo smurtinėse represijose prieš 2010 m. vasario, lapkričio ir gruodžio mėn. gyventojų judėjimus.

                        19.

                        Yao N'Dré

                        Gimęs 1956 m. gruodžio 29 d.

                        Konstitucinės tarybos pirmininkas. Trukdo taikos ir susitaikymo procesams; nepripažįsta prezidento rinkimų rezultatų; asmuo, atsisakantis paklusti demokratiškai išrinkto prezidento valdžiai.

                        20.

                        Yanon Yapo

                        Tariamas teisingumo ministras, teisingumo ir žmogaus teisių ministras. Būdamas Laurent Gbagbo neteisėtos vyriausybės nariu, trukdo taikos ir susitaikymo procesams ir nepripažįsta prezidento rinkimų rezultatų.

                        21.

                        Dogou Alain

                        Gimęs 1964 m. liepos 16 d. Aboise.
                        Paso numeris:
                        PD-AE/053FR05 (galioja iki 2011 m. gegužės 27 d.)

                        Tariamas gynybos ir pilietinės tarnybos ministras.
                        Būdamas Laurent Gbagbo neteisėtos vyriausybės nariu, trukdo taikos ir susitaikymo procesams ir nepripažįsta prezidento rinkimų rezultatų.

                        22.

                        Emile Guiriéoulou

                        Gimęs 1949 m. sausio 1 d. Gigle.
                        Paso numeris:
                        PD-AE/008GO03 (galioja iki 2013 m. kovo 14 d.)

                        Tariamas vidaus reikalų ministras. Būdamas Laurent Gbagbo neteisėtos vyriausybės nariu, trukdo taikos ir susitaikymo procesams ir nepripažįsta prezidento rinkimų rezultatų.

                        23.

                        Charles Désiré Noël Laurent Dallo

                        Gimęs 1955 m. gruodžio 23 d. Gagnoa.
                        Paso numeris:
                        08AA19843 (galioja iki 2013 m. spalio 13 d.)

                        Tariamas ekonomikos ir finansų ministras.
                        Būdamas Laurent Gbagbo neteisėtos vyriausybės nariu, trukdo taikos ir susitaikymo procesams ir nepripažįsta prezidento rinkimų rezultatų.

                        24.

                        Augustin Kouadio Komoé

                        Gimęs 1961 m. rugsėjo 19 d. Kokomiane.
                        Paso numeris:
                        PD-AE/010GO03 (galioja iki 2013 m. kovo 14 d.)

                        Tariamas kasybos ir energetikos ministras. Būdamas Laurent Gbagbo neteisėtos vyriausybės nariu, trukdo taikos ir susitaikymo procesams ir nepripažįsta prezidento rinkimų rezultatų.

                        25.

                        Christine Adjobi Nebout (dar žinoma kaip Aya Christine Rosalie Adjobi, mergautinė pavardė Nebout)

                        Gimusi 1949 m. liepos 24 d. Grand Basame.
                        Paso numeris:
                        PD-AE/017FY12 (galioja iki 2011 m. gruodžio 14 d.)

                        Tariama sveikatos ir kovos su AIDS ministrė. Būdama Laurent Gbagbo neteisėtos vyriausybės nare, trukdo taikos ir susitaikymo procesams ir nepripažįsta prezidento rinkimų rezultatų.

                        26.

                        Yapo Atsé Benjamin

                        Gimęs 1951 m. sausio 1 d. Akupėje.
                        Pasų numeriai:
                        PD-AE/089GO04 (galioja iki 2013 m. balandžio 1 d.);
                        PS-AE/057AN06

                        Tariamas statybų ir urbanistikos ministras. Būdamas Laurent Gbagbo neteisėtos vyriausybės nariu, trukdo taikos ir susitaikymo procesams ir nepripažįsta prezidento rinkimų rezultatų.

                        27.

                        Coulibaly Issa Malick

                        Gimęs 1953 m. rugpjūčio 19 d. Korhoge.
                        Paso numeris:
                        PD-AE/058GB05 (galioja iki 2012 m. gegužės 10 d.)

                        Tariamas žemės ūkio ministras. Būdamas Laurent Gbagbo neteisėtos vyriausybės nariu, trukdo taikos ir susitaikymo procesams ir nepripažįsta prezidento rinkimų rezultatų.

                        28.

                        Ahoua Don Mello

                        Gimęs 1958 m. birželio 23 d. Bongvane.
                        Paso numeris:
                        PD-AE/044GN02 (galioja iki 2013 m. vasario 23 d.)

                        Tariamas įrangos ir sanitarijos sąlygų ministras, Vyriausybės atstovas spaudai. Būdamas Laurent Gbagbo neteisėtos vyriausybės nariu, trukdo taikos ir susitaikymo procesams ir nepripažįsta prezidento rinkimų rezultatų.

                        29.

                        N'Goua Abi Blaise

                        Tariamas transporto ministras. Būdamas Laurent Gbagbo neteisėtos vyriausybės nariu, trukdo taikos ir susitaikymo procesams ir nepripažįsta prezidento rinkimų rezultatų.

                        30.

                        Anne Jacqueline Lohouès Oble

                        Gimusi 1950 m. lapkričio 7 d. Dabu.
                        Paso numeris:
                        PD-AE/050GU08 (galioja iki 2013 m. rugpjūčio 4 d.)

                        Tariama nacionalinio švietimo ministrė. Būdama Laurent Gbagbo neteisėtos vyriausybės nare, trukdo taikos ir susitaikymo procesams ir nepripažįsta prezidento rinkimų rezultatų.

                        31.

                        Angèle Gnonsoa (dar žinoma kaip Zon Sahon)

                        Gimusi 1940 m. sausio 1 d. Tajuje.
                        Paso numeris:
                        PD-AE/040ER05 (galioja iki 2012 m. gegužės 28 d.)

                        Tariama profesinio mokymo ministrė.
                        Būdama Laurent Gbagbo neteisėtos vyriausybės nare, trukdo taikos ir susitaikymo procesams ir nepripažįsta prezidento rinkimų rezultatų.

                        32.

                        Koffi Koffi Lazare

                        Tariamas aplinkos, vandenų ir miškų ministras. Būdamas Laurent Gbagbo neteisėtos vyriausybės nariu, trukdo taikos ir susitaikymo procesams ir nepripažįsta prezidento rinkimų rezultatų.

                        33.

                        Elisabeth Badjo Djékouri
                        (Dagbo Jeannie sutuoktinė)

                        Gimusi 1971 m. gruodžio 24 d. Lakotoje.
                        Pasų numeriai: 08AA15517 (galioja iki 2013 m. lapkričio 25 d.);
                        PS-AE/040HD12 (galioja iki 2011 m. gruodžio 1 d.)

                        Tariama valstybės tarnybos ministrė. Būdama Laurent Gbagbo neteisėtos vyriausybės nare, trukdo taikos ir susitaikymo procesams ir nepripažįsta prezidento rinkimų rezultatų.

                        34.

                        Charles Blé Goudé

                        Gimęs 1972 m. sausio 1 d. Kpo.
                        Senas pasas:
                        DD-AE/088OH12

                        Tariamas jaunimo, profesinio mokymo ir užimtumo ministras; Visos Afrikos jaunimo ir patriotų kongreso (COJEP) pirmininkas.
                        Būdamas Laurent Gbagbo neteisėtos vyriausybės nariu, trukdo taikos ir susitaikymo procesams ir nepripažįsta prezidento rinkimų rezultatų.
                        Primenama: šiam asmeniui JT Saugumo Taryba sankcijas taiko jau nuo 2005 m.

                        35.

                        Philippe Attey

                        Gimęs 1951 m. spalio 10 d. Agbovilyje.
                        Senas pasas: AE/32AH06

                        Tariamas pramonės ir privačiojo sektoriaus vystymo ministras.
                        Būdamas Laurent Gbagbo neteisėtos vyriausybės nariu, trukdo taikos ir susitaikymo procesams ir nepripažįsta prezidento rinkimų rezultatų.

                        36.

                        Danièle Boni Claverie (Prancūzijos ir Dramblio Kaulo Kranto pilietė)

                        Tariama moterų, šeimos ir vaikų reikalų ministrė.
                        Būdama Laurent Gbagbo neteisėtos vyriausybės nare, trukdo taikos ir susitaikymo procesams ir nepripažįsta prezidento rinkimų rezultatų.

                        37.

                        Ettien Amoikon

                        Tariamas informacinių ir ryšių technologijų ministras.
                        Būdamas Laurent Gbagbo neteisėtos vyriausybės nariu, trukdo taikos ir susitaikymo procesams ir nepripažįsta prezidento rinkimų rezultatų.

                        38.

                        Ouattara Gnonzié

                        Tariamas ryšių ministras.
                        Būdamas Laurent Gbagbo neteisėtos vyriausybės nariu, trukdo taikos ir susitaikymo procesams ir nepripažįsta prezidento rinkimų rezultatų.

                        39.

                        Alphonse Voho Sahi

                        Gimęs 1958 m. birželio 15 d. Gejedoje.
                        Paso numeris:
                        PD-AE/066FP04 (galioja iki 2011 m. balandžio 1 d.)

                        Tariamas kultūros ministras.
                        Būdamas Laurent Gbagbo neteisėtos vyriausybės nariu, trukdo taikos ir susitaikymo procesams ir nepripažįsta prezidento rinkimų rezultatų.

                        40.

                        Kata Kéké (dar žinomas kaip Keke Joseph Kata)

                        Gimęs 1951 m. sausio 1 d. Daloa.
                        Paso numeris:
                        PD-AE/086FO02 (galioja iki 2011 m. vasario 27 d.)

                        Tariamas mokslinių tyrimų ministras.
                        Būdamas Laurent Gbagbo neteisėtos vyriausybės nariu, trukdo taikos ir susitaikymo procesams ir nepripažįsta prezidento rinkimų rezultatų.

                        41.

                        Franck Guéi

                        Gimęs 1967 m. vasario 20 d.
                        Paso numeris:
                        PD-AE/082GL12 (galioja iki 2012 m. gruodžio 22 d.)

                        Tariamas sporto ministras.
                        Būdamas Laurent Gbagbo neteisėtos vyriausybės nariu, trukdo taikos ir susitaikymo procesams ir nepripažįsta prezidento rinkimų rezultatų.

                        42.

                        Touré Amara

                        Tariamas prekybos ministras.
                        Būdamas Laurent Gbagbo neteisėtos vyriausybės nariu, trukdo taikos ir susitaikymo procesams ir nepripažįsta prezidento rinkimų rezultatų.

                        43.

                        Kouamé Sécré Richard

                        Tariamas turizmo ir amatų ministras.
                        Būdamas Laurent Gbagbo neteisėtos vyriausybės nariu, trukdo taikos ir susitaikymo procesams ir nepripažįsta prezidento rinkimų rezultatų.

                        44.

                        Anne Gnahouret Tatret

                        Tariama solidarumo, atkūrimo ir socialinės sanglaudos ministrė.
                        Būdama Laurent Gbagbo neteisėtos vyriausybės nare, trukdo taikos ir susitaikymo procesams ir nepripažįsta prezidento rinkimų rezultatų.

                        45.

                        Nyamien Messou

                        Gimęs 1954 m. birželio 20 d. Bongvane.
                        Senas pasas PD-AE/056FE05 (galioja iki 2010 m. gegužės 29 d.)

                        Tariamas darbo ministras.
                        Būdamas Laurent Gbagbo neteisėtos vyriausybės nariu, trukdo taikos ir susitaikymo procesams ir nepripažįsta prezidento rinkimų rezultatų.

                        46.

                        Koné Katina Justin

                        Tariamas ministras, atsakingas už biudžetą.
                        Būdamas Laurent Gbagbo neteisėtos vyriausybės nariu, trukdo taikos ir susitaikymo procesams ir nepripažįsta prezidento rinkimų rezultatų.

                        47.

                        N'Guessan Yao Thomas

                        Tariamas nacionalinio švietimo ministrui pavaldus ministras, atsakingas už aukštąjį mokslą.
                        Būdamas Laurent Gbagbo neteisėtos vyriausybės nariu, trukdo taikos ir susitaikymo procesams ir nepripažįsta prezidento rinkimų rezultatų.

                        48.

                        Lago Daléba Loan Odette

                        Gimusi 1955 m. sausio 1 d. Flolė.
                        Paso numeris:
                        08AA68945 (galioja iki 2014 m. balandžio 29 d.)

                        Tariama valstybės sekretorė, atsakinga už moksleivių ir studentų reikalus.
                        Būdama Laurent Gbagbo neteisėtos vyriausybės nare, trukdo taikos ir susitaikymo procesams ir nepripažįsta prezidento rinkimų rezultatų.

                        49.

                        Georges Armand Alexis Ouégnin

                        Gimęs 1953 m. rugpjūčio 27 d. Bvakėje.
                        Paso numeris:
                        08AA59267 (galioja iki 2014 m. kovo 24 d.)

                        Tariamas valstybės sekretorius, atsakingas už visuotinį sveikatos draudimą.
                        Būdamas Laurent Gbagbo neteisėtos vyriausybės nariu, trukdo taikos ir susitaikymo procesams ir nepripažįsta prezidento rinkimų rezultatų.

                        50.

                        Dogo Djéréké Raphaël

                        Tariamas valstybės sekretorius, atsakingas už neįgaliųjų reikalus.
                        Būdamas Laurent Gbagbo neteisėtos vyriausybės nariu, trukdo taikos ir susitaikymo procesams ir nepripažįsta prezidento rinkimų rezultatų.

                        51.

                        Dosso Charles Radel Durando

                        Tariamas valstybės sekretorius, atsakingas už nuo karo nukentėjusių asmenų reikalus.
                        Būdamas Laurent Gbagbo neteisėtos vyriausybės nariu, trukdo taikos ir susitaikymo procesams ir nepripažįsta prezidento rinkimų rezultatų.

                        52.

                        Timothée Ahoua N'Guetta

                        Gimęs 1931 m. balandžio 25 d. Aboise.
                        Paso numeris:
                        PD-AE/084FK10 (galioja iki 2013 m. spalio 20 d.)

                        Konstitucinės tarybos narys.
                        Trukdo taikos ir susitaikymo procesams; nepripažįsta prezidento rinkimų rezultatų; asmuo, atsisakantis paklusti demokratiškai išrinkto prezidento valdžiai.

                        53.

                        Jacques André Daligou Monoko

                        Konstitucinės tarybos narys.
                        Trukdo taikos ir susitaikymo procesams; nepripažįsta prezidento rinkimų rezultatų; asmuo, atsisakantis paklusti demokratiškai išrinkto prezidento valdžiai.

                        54.

                        Bruno Walé Ekpo

                        Konstitucinės tarybos narys.
                        Trukdo taikos ir susitaikymo procesams; nepripažįsta prezidento rinkimų rezultatų; asmuo, atsisakantis paklusti demokratiškai išrinkto prezidento valdžiai.

                        55.

                        Félix Tano Kouakou

                        Gimęs 1959 m. kovo 12 d. Velėje.
                        Paso numeris:
                        PD-AE/091FD05 (galioja iki 2010 m. gegužės 13 d.)

                        Konstitucinės tarybos narys.
                        Trukdo taikos ir susitaikymo procesams; nepripažįsta prezidento rinkimų rezultatų; asmuo, atsisakantis paklusti demokratiškai išrinkto prezidento valdžiai.

                        56.

                        Hortense Kouassi Angoran

                        Konstitucinės tarybos narė.
                        Trukdo taikos ir susitaikymo procesams; nepripažįsta prezidento rinkimų rezultatų; atsisako paklusti demokratiškai išrinkto prezidento valdžiai.

                        57.

                        Joséphine Suzanne Touré

                        Gimusi 1972 m. vasario 28 d. Abidžane.
                        Pasų numeriai:
                        PD-AE/032GL12 (galioja iki 2012 m. gruodžio 7 d.);
                        08AA62264 (galioja iki 2014 m. balandžio 6 d.)

                        Konstitucinės tarybos narė.
                        Trukdo taikos ir susitaikymo procesams; nepripažįsta prezidento rinkimų rezultatų; atsisako paklusti demokratiškai išrinkto prezidento valdžiai.

                        58.

                        Konaté Navigué

                        Gimęs 1974 m. kovo 4 d. Tindaroje.
                        Paso numeris:
                        PD-AE/076FE06 (galioja iki 2010 m. birželio 5 d.)

                        Dramblio Kaulo Kranto liaudies fronto (FPI) jaunimo pirmininkas.
                        Viešai skatina neapykantą ir smurtą.

                        59.

                        Patrice Baï

                        Buvusio Prezidento L. Gbagbo patarėjas saugumo klausimais. Koordinuoja priešininkų bauginimo veiksmus; asmuo, atsisakantis paklusti demokratiškai išrinkto prezidento valdžiai.

                        60.

                        Marcel Gossio

                        Gimęs 1951 m. vasario 18 d. Adžamėje.
                        Paso numeris: 08AA14345 (galioja iki 2013 m. spalio 6 d.)

                        Abidžano autonominio uosto generalinis direktorius. Asmuo, atsisakantis paklusti demokratiškai išrinkto prezidento valdžiai; prisideda prie Laurent Gbagbo neteisėtos administracijos finansavimo.

                        61.

                        Alphonse Mangly (dar žinomas kaip Mangley)

                        Gimęs 1958 m. sausio 1 d. Dananėje.
                        Pasų numeriai: 04LE57580 (galioja iki 2011 m. birželio 16 d.);
                        PS-AE/077HK08 (galioja iki 2012 m. rugpjūčio 3 d.);
                        PD-AE/065GK11 (galioja iki 2012 m. lapkričio 15 d.);
                        PD-AE/065GK11 (galioja iki 2012 m. lapkričio 15 d.)

                        Muitinės generalinis direktorius.
                        Asmuo, atsisakantis paklusti demokratiškai išrinkto prezidento valdžiai; prisideda prie Laurent Gbagbo neteisėtos administracijos finansavimo.

                        62.

                        Marc Gnatoa

                        Saugumo centriniame ir vakariniame regionuose užtikrinimo fronto (FSCO) vadas. Dalyvavo vykdant represijas. Trukdo taikos ir susitaikymo procesams, nenusiginkluodamas ir atsisakydamas paklusti demokratiškai išrinkto prezidento valdžiai.

                        63.

                        Moussa Touré Zéguen

                        Gimęs 1944 m. rugsėjo 9 d.
                        Senas pasas: AE/46CR05

                        Už taiką kovojančių patriotų grupuotės (GPP) generalinis sekretorius.
                        Nereguliarių karinių pajėgų atsakingas pareigūnas. Dalyvavo vykdant represijas po prezidento rinkimų antrojo turo. Trukdo taikos ir susitaikymo procesams, nenusiginkluodamas ir atsisakydamas paklusti demokratiškai išrinkto prezidento valdžiai.

                        64.

                        Bro Grébé Geneviève, mergautinė pavardė Yobou

                        Gimusi 1953 m. kovo 13 d. Grand Alepėje.
                        Paso numeris:
                        PD-AE/072ER06 (galioja iki 2012 m. birželio 6 d.)

                        Dramblio Kaulo Kranto moterų patriočių pirmininkė.
                        Viešai skatindama neapykantą ir smurtą, trukdo taikos ir susitaikymo procesams.

                        65.

                        Lorougnon Souhonon Marie Odette, mergautinė pavardė Gnabri

                        Dramblio Kaulo Kranto liaudies fronto (FPI) moterų skyriaus nacionalinė sekretorė.
                        Viešai skatindama neapykantą ir smurtą, trukdo taikos ir susitaikymo procesams.

                        66.

                        Felix Nanihio

                        Nacionalinės audiovizualinės komunikacijos tarybos (CNCA) generalinis sekretorius. Trukdo taikos ir susitaikymo procesams, viešai skatindamas neapykantą bei smurtą ir dalyvaudamas dezinformacijos kampanijose, susijusiose su 2010 m. prezidento rinkimais; asmuo, atsisakantis paklusti demokratiškai išrinkto prezidento valdžiai.

                        67.

                        Stéphane Kipré

                        Laikraščio „Le Quotidien d'Abidjan“ leidybos direktorius. Trukdo taikos ir susitaikymo procesams, viešai skatindamas neapykantą bei smurtą ir dalyvaudamas dezinformacijos kampanijose, susijusiose su 2010 m. prezidento rinkimais.

                        68.

                        Lahoua Souanga Etienne (dar žinomas kaip César Etou)

                        Laikraščio „Notre Voie“ leidybos direktorius ir vyriausiasis redaktorius.
                        Trukdo taikos ir susitaikymo procesams, viešai skatindamas neapykantą bei smurtą ir dalyvaudamas dezinformacijos kampanijose, susijusiose su 2010 m. prezidento rinkimais.

                        69.

                        Jean Baptiste Akrou

                        Gimęs 1956 m. sausio 1 d. Jamusukre.
                        Paso numeris: 08AA15000
                        (galioja iki 2013 m. spalio 5 d.)

                        Laikraščio „Fraternité Matin“ generalinis direktorius.
                        Trukdo taikos ir susitaikymo procesams, viešai skatindamas neapykantą bei smurtą ir dalyvaudamas dezinformacijos kampanijose, susijusiose su 2010 m. prezidento rinkimais.

                        70.

                        Generolas leitenantas Philippe Mangou

                        Ginkluotųjų pajėgų štabo viršininkas. Trukdo taikos ir susitaikymo procesams; atsakingas už šiurkščius žmogaus teisių ir tarptautinės humanitarinės teisės pažeidimus Darbo Kaulo Krante; kariškis, atsisakantis paklusti demokratiškai išrinkto prezidento valdžiai.

                        71.

                        Generolas Affro (žandarmerija)

                        Žandarmerijos vyriausiojo vado pavaduotojas. Trukdo taikos ir susitaikymo procesams; atsakingas už šiurkščius žmogaus teisių ir tarptautinės humanitarinės teisės pažeidimus Darbo Kaulo Krante; kariškis, atsisakantis paklusti demokratiškai išrinkto prezidento valdžiai.

                        72.

                        Ottro Laurent Zirignon

                        Gimė 1943 m. sausio 1 d. Gagnoa.
                        Pasų numeriai: 08AB47683 (galioja iki 2015 m. sausio 26 d.);
                        PD-AE/062FR06 (galioja iki 2011 m. birželio 1 d.);
                        97LB96734

                        Dramblio Kaulo Kranto rafinavimo bendrovės (SIR) valdybos pirmininkas. Asmuo, atsisakantis paklusti demokratiškai išrinkto prezidento valdžiai; prisideda prie Laurent Gbagbo neteisėtos administracijos finansavimo.

                        73.

                        Kassoum Fadika

                        Gimęs 1962 m. birželio 7 d. Mane.
                        Paso numeris: 08AA57836 (galioja iki 2014 m. balandžio 1 d.)

                        „PETROCI“ direktorius. Asmuo, atsisakantis paklusti demokratiškai išrinkto prezidento valdžiai; prisideda prie Laurent Gbagbo neteisėtos administracijos finansavimo.

                        74.

                        Djédjé Mama Ohoua Simone

                        Gimusi 1957 m. sausio 1 d. Zialegrehoa arba Gagnoa.
                        Paso numeris: 08AA23624 (galioja iki 2013 m. spalio 22 d.);
                        PD-AE/006FR05

                        Iždo generalinė direktorė. Atsisako paklusti demokratiškai išrinkto prezidento valdžiai; prisideda prie Laurent Gbagbo neteisėtos administracijos finansavimo.

                        75.

                        Kessé Feh Lambert

                        Gimęs 1948 m. lapkričio 22 d. Gbone.
                        Paso numeris:
                        PD-AE/047FP03 (galioja iki 2011 m. kovo 26 d.)

                        Mokesčių generalinis direktorius. Asmuo, atsisakantis paklusti demokratiškai išrinkto prezidento valdžiai; prisideda prie Laurent Gbagbo neteisėtos administracijos finansavimo.

                        76.

                        Aubert Zohoré

                        L. Gbagbo specialusis patarėjas ekonomikos klausimais. Asmuo, atsisakantis paklusti demokratiškai išrinkto prezidento valdžiai.

                        77.

                        Thierry Legré

                        Patriotinio jaunimo judėjimo narys. Viešai skatindamas neapykantą ir smurtą, trukdo taikos ir susitaikymo procesams.

                        78.

                        Generolas leitenantas Kassaraté Edouard Tiapé

                        Žandarmerijos vyriausiasis vadas. Trukdo taikos ir susitaikymo procesams; atsakingas už šiurkščius žmogaus teisių ir tarptautinės humanitarinės teisės pažeidimus Darbo Kaulo Krante; kariškis, atsisakantis paklusti demokratiškai išrinkto prezidento valdžiai.

                        79.

                        Pulkininkas majoras Babri Gohourou Hilaire

                        Dramblio Kaulo Kranto saugumo pajėgų atstovas spaudai. Trukdo taikos ir susitaikymo procesams; viešai skatina neapykantą ir smurtą; kariškis, atsisakantis paklusti demokratiškai išrinkto prezidento valdžiai.

                        80.

                        Divizijos komisaras Yoro Claude

                        Nacionalinės policijos intervencijos padalinių direktorius. Atsakingas už šiurkščius žmogaus teisių ir tarptautinės humanitarinės teisės pažeidimus Darbo Kaulo Krante; kariškis, atsisakantis paklusti demokratiškai išrinkto prezidento valdžiai.

                        81.

                        Komisaras Loba Gnango Emmanuel Patrick

                        Riaušių malšinimo brigados (BAE) vadas. Atsakingas už šiurkščius žmogaus teisių ir tarptautinės humanitarinės teisės pažeidimus Darbo Kaulo Krante; kariškis, atsisakantis paklusti demokratiškai išrinkto prezidento valdžiai.

                        82.

                        Kapitonas Guei Badia

                        Nacionalinio laivyno jūrų bazė. Atsakingas už šiurkščius žmogaus teisių ir tarptautinės humanitarinės teisės pažeidimus Darbo Kaulo Krante; kariškis, atsisakantis paklusti demokratiškai išrinkto prezidento valdžiai.

                        83.

                        Leitenantas Ourigou Bawa

                        Nacionalinio laivyno jūrų bazė. Atsakingas už šiurkščius žmogaus teisių ir tarptautinės humanitarinės teisės pažeidimus Darbo Kaulo Krante; kariškis, atsisakantis paklusti demokratiškai išrinkto prezidento valdžiai.

                        84.

                        Komisaras Joachim Robe Gogo

                        Vadovavimo saugumo operacijoms centro (CECOS) operacijų vadas. Atsakingas už šiurkščius žmogaus teisių ir tarptautinės humanitarinės teisės pažeidimus Darbo Kaulo Krante; kariškis, atsisakantis paklusti demokratiškai išrinkto prezidento valdžiai.

                        85.

                        Gilbert Anoh N'Guessan

                        Kavos ir kakavos sektoriaus vadybos komiteto (CGFCC) pirmininkas. Asmuo, atsisakantis paklusti demokratiškai išrinkto prezidento valdžiai; prisideda prie Laurent Gbagbo neteisėtos administracijos finansavimo.

            B.   Subjektai

                        Pavadinimas (ir kiti galimi pavadinimai)

                        Identifikavimo informacija

                        Įtraukimo į sąrašą priežastys

                        1.

                        PETROCI (Dramblio Kaulo Kranto naftos pramonės operacijų nacionalinė bendrovė)

                        Abidžanas, Abidjan Plateau, „les Hévéas“ pastatas, 14 boulevard Carde

                        Prisideda prie Laurent Gbagbo neteisėtos administracijos finansavimo.

                        2.

                        SIR (Dramblio Kaulo Kranto rafinavimo bendrovė)

                        Abidžanas, Abidjan Port Bouët, Route de Vridi, Boulevard de Petit Bassam

                        Prisideda prie Laurent Gbagbo neteisėtos administracijos finansavimo.

                        3.

                        Abidžano autonominis uostas

                        Abidžanas, Abidjan Vridi, uosto zona

                        Prisideda prie Laurent Gbagbo neteisėtos administracijos finansavimo.

                        4.

                        San Pedro autonominis uostas

                        San Pedro, uosto zona
                        Atstovybė Abidžane: „Ancien Monoprix“ pastatas, priešais Sud Plateau stotį (1-as aukštas iš Rue du Commerce pusės)

                        Prisideda prie Laurent Gbagbo neteisėtos administracijos finansavimo.

                        5.

                        BNI (Nacionalinis investicijų bankas)

                        Abidžanas, Abidjan Plateau, Avenue Marchand, SCIAM pastatas

                        Prisideda prie Laurent Gbagbo neteisėtos administracijos finansavimo.

                        6.

                        BFA (Žemės ūkio finansavimo bankas)

                        Abidžanas, Abidjan Plateau, Rue Lecoeur, „Alliance B“ pastatas, 2–4-as aukštai

                        Prisideda prie Laurent Gbagbo neteisėtos administracijos finansavimo.

                        7.

                        Versus Bank

                        Abidžanas, Abidjan Plateau, Avenue Botreau Roussel, CRRAE UMOA pastatas, už BCEAO, priešais rue des Banques

                        Prisideda prie Laurent Gbagbo neteisėtos administracijos finansavimo.

                        8.

                        CGFCC (Kavos ir kakavos sektoriaus vadybos komitetas)

                        Abidžanas, Abidjan Plateau, CAISTAB pastatas, 23-as aukštas

                        Prisideda prie Laurent Gbagbo neteisėtos administracijos finansavimo.

                        9.

                        APROCANCI (Dramblio Kaulo Kranto natūralaus kaučiuko gamintojų asociacija)

                        Cocody II Plateau, Boulevard Latrille, Sicogi, blokas A, pastatas D, 1-as aukštas

                        Prisideda prie Laurent Gbagbo neteisėtos administracijos finansavimo.

                        10.

                        SOGEPE (Elektros išteklių valdymo bendrovė)

                        Abidžanas, Abidjan Plateau, Place de la République, EECI pastatas, 15-as aukštas

                        Prisideda prie Laurent Gbagbo neteisėtos administracijos finansavimo.

                        11.

                        RTI (Dramblio Kaulo Kranto radijas ir televizija)

                        Cocody, Boulevard des Martyrs, 08 - BP 883 - Abidžanas 08 - Dramblio Kaulo Krantas

                        Skatina neapykantą bei smurtą, dalyvavo dezinformacijos kampanijose, susijusiose su 2010 m. prezidento rinkimais.“


title: 2013/613/ES: 2013 m. balandžio 17 d. Europos Parlamento sprendimas dėl Europos GNSS agentūros 2011 finansinių metų sąskaitų uždarymo

text:
16.11.2013

               LT

               Europos Sąjungos oficialusis leidinys

               L 308/333

         EUROPOS PARLAMENTO SPRENDIMAS
   2013 m. balandžio 17 d.
   dėl Europos GNSS agentūros 2011 finansinių metų sąskaitų uždarymo
   (2013/613/ES)
   EUROPOS PARLAMENTAS,

               —

               atsižvelgdamas į Europos GNSS agentūros 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos GNSS agentūros 2011 finansinių metų metinių ataskaitų kartu su Agentūros atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05753/2013 – C7-0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2010 m. rugsėjo 22 d. Europos Parlamento ir Tarybos reglamentą (ES) Nr. 912/2010, kuriuo įsteigiama Europos GNSS agentūra (4), ypač į jo 14 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7-0065/2013),

               1.

               pritaria Europos GNSS agentūros 2011 finansinių metų sąskaitų uždarymui;

               2.

               paveda Pirmininkui perduoti šį sprendimą Europos GNSS agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 208.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 276, 2010 10 20, p. 11.

      (5)  OL L 357, 2002 12 31, p. 72.


title: 1987 m. vasario 9 d. Tarybos sprendimas dėl mokslinio ir techninio bendradarbiavimo bendrųjų susitarimų sudarymo tarp Europos Bendrijų ir Švedijos Karalystės, Šveicarijos Konfederacijos, Suomijos Respublikos, Norvegijos Karalystės ir Austrijos Respublikos

text:
Svarbus teisinis pranešimas

|

31987D0177

Oficialusis leidinys L 071 , 14/03/1987 p. 0029 - 0029

		Tarybos sprendimas1987 m. vasario 9 d.dėl mokslinio ir techninio bendradarbiavimo bendrųjų susitarimų sudarymo tarp Europos Bendrijų ir Švedijos Karalystės, Šveicarijos Konfederacijos, Suomijos Respublikos, Norvegijos Karalystės ir Austrijos Respublikos(87/177/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 235 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],kadangi atitinkamai 1986 m. sausio 13 d., 1986 m. sausio 8 d., 1986 m. balandžio 29 d., 1986 m. birželio 27 d. ir 1986 m. liepos 15 d. buvo pasirašyti mokslinio ir techninio bendradarbiavimo bendrieji susitarimai tarp Europos Bendrijų ir Švedijos Karalystės [2], Šveicarijos Konfederacijos [3], Suomijos Respublikos [4], Norvegijos Karalystės [5] ir Austrijos Respublikos [6];kadangi tuos bendruosius susitarimus reikia patvirtinti,NUSPRENDĖ:1 straipsnisEuropos ekonominės bendrijos vardu patvirtinami mokslinio ir techninio bendradarbiavimo bendrieji susitarimai tarp Europos Bendrijų ir Švedijos Karalystės, Šveicarijos Konfederacijos, Suomijos Respublikos, Norvegijos Karalystės ir Austrijos Respublikos.2 straipsnisEuropos ekonominės bendrijos vardu Tarybos pirmininkas pateikia bendrųjų susitarimų [7] 13 straipsniuose nurodytą pranešimą.Priimta Briuselyje, 1987 m. vasario 9 d.Tarybos varduPirmininkasM. Eyskens[1] OL C 7, 1987 1 12.[2] OL L 313, 1985 11 22, p. 1.[3] OL L 313, 1985 11 22, p. 5.[4] OL L 78, 1986 3 24, p. 23.[5] OL L 78, 1986 3 24, p. 26.[6] OL L 216, 1986 8 5, p. 7.[7] Susitarimų įsigaliojimo datą Europos Bendrijų oficialiajame leidinyje paskelbs Tarybos Generalinis sekretoriatas.--------------------------------------------------


title: 2006/770/EB: 2006 m. lapkričio 9 d. Komisijos sprendimas, iš dalies keičiantis Reglamento (EB) Nr. 1228/2003 dėl prieigos prie tarpvalstybinių elektros energijos mainų tinklo sąlygų priedą   (Tekstas svarbus EEE)

text:
11.11.2006

               LT

               Europos Sąjungos oficialusis leidinys

               L 312/59

      KOMISIJOS SPRENDIMAS

   2006 m. lapkričio 9 d.
   iš dalies keičiantis Reglamento (EB) Nr. 1228/2003 dėl prieigos prie tarpvalstybinių elektros energijos mainų tinklo sąlygų priedą
   (Tekstas svarbus EEE)
   (2006/770/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. birželio 26 d. Europos Parlamento ir Tarybos reglamentą (EB) Nr. 1228/2003 dėl prieigos prie tarpvalstybinių elektros energijos mainų tinklo sąlygų (1), ypač į jo 8 straipsnio 4 dalį,
   kadangi:

               (1)

               Reglamente (EB) Nr. 1228/2003 nustatomos gairės dėl tinklų sujungimo tarp nacionalinių sistemų turimų perdavimo pajėgumų valdymo ir paskirstymo;

               (2)

               Siekiant užtikrinti efektyvią prieigą prie elektros energijos perdavimo sistemų tarpvalstybinių sandorių tikslais, šiose gairėse nustatomi efektyvūs tarpvalstybinių elektros energijos tinklų sujungimo pajėgumų perkrovos valdymo metodai.

               (3)

               Šiame sprendime numatytos priemonės atitinka Reglamento (EB) Nr. 1228/2003 13 straipsnio 2 dalimi įkurto komiteto nuomonę,

         NUSPRENDĖ:
   1 straipsnis
   Reglamento (EB) Nr. 1228/2003 priedas pakeičiamas šio reglamento priedu.
   2 straipsnis
   Šis sprendimas įsigalioja dvidešimtą dieną nuo jo paskelbimo Europos Sąjungos oficialiajame leidinyje.

      Priimta Briuselyje, 2006 m. lapkričio 9 d.

            Komisijos vardu

         Andris PIEBALGS

            Komisijos narys

      (1)  OL L 176, 2003 7 15, p. 1.

      PRIEDAS
      Gairės dėl tinklų sujungimo tarp nacionalinių sistemų turimų perdavimo pajėgumų valdymo ir paskirstymo
      1.   Bendrosios nuostatos

                  1.1.

                  TSO stengiasi patvirtinti visus komercinius sandorius, tarp jų – tarpvalstybinę prekybą.

                  1.2.

                  Kai perkrovos nėra, naudojimuisi tinklų sujungimu netaikomi jokie apribojimai. Jei dažniausiai taip ir yra, naudojimuisi tarpvalstybinėmis perdavimo paslaugomis nuolatinės bendro skyrimo tvarkos taikyti nereikia.

                  1.3.

                  Kai planuoti komerciniai sandoriai neatitinka saugaus tinklų veikimo reikalavimų, TSO gali sumažinti perkrovą laikydamasis tinklo veikimo saugumo, tuo pačiu stengdamiesi užtikrinti, kad visos susijusios išlaidos išliktų ekonomiškai efektyvios. Tuo atveju, jei negali būti taikomos mažesnių sąnaudų reikalaujančios priemonės, numatomas prevencinis perskirstymas arba mainai.

                  1.4.

                  Atsiradus struktūrinėms perkrovomis, TSO iškart taiko iš anksto nustatytas ir sutartas atitinkamas perkrovos valdymo taisykles ir tvarką. Perkrovos valdymo metodais užtikrinama, kad su visu skirtu perdavimo pajėgumu susiję fiziniai elektros energijos srautai atitinka tinklų saugos standartus.

                  1.5.

                  Perkrovos valdymui skirti metodai turi būti ekonomiškai veiksmingi skatinant rinkos dalyvius ir TSO, remti konkurenciją; būti tinkami taikyti regionuose ir Bendrijos mastu.

                  1.6.

                  Perkrovų valdymui neturi turėti įtakos jokie sandoriai. Konkretus prašymas suteikti perdavimo paslaugas atmetamas tik tada, kai vienu metu susidaro toliau nurodytos sąlygos:

                              a)

                              dėl padidėjusių fizinių elektros energijos srautų, atsiradusių priėmus šį prašymą, gali susidaryti situacija, dėl kurios nebus galima garantuoti saugaus elektros energijos sistemos veikimo ir

                              b)

                              konkreti šio prašymo piniginė išraiška perkrovos valdymo procedūroje yra mažesnė nei visų kitų už tokią paslaugą ir tokiomis pat sąlygomis ketinamų patenkinti prašymų vertė.

                  1.7.

                  TSO, nustatydamas konkrečias tinklo vietas, kuriose ir tarp kurių turi būti taikomas perkrovos valdymas, vadovaujasi ekonomiškumo ir neigiamos įtakos sumažinimo vidaus elektros rinkai principais. Konkrečiai, TSO negali apriboti sujungimo pajėgumų siekdami išspręsti perkrovos problemą savo kontroliuojamoje teritorijoje, išskyrus esant anksčiau nurodytoms priežastims ir veikimo saugos tikslais (1). Susidarius tokiai situacijai, TSO apibūdina ją ir, remdamasis skaidrumo principu, supažindina su ja visus vartotojus. Tokia situacija yra toleruojama tik iki tol, kol yra surandamas ilgalaikis sprendimas. TSO apibūdina metodus ir projektus, kurie padėtų rasti ilgalaikį sprendimą, ir, remdamasis skaidrumo principu, supažindina su jais visus vartotojus.

                  1.8.

                  TSO, stengdamasis veikimo priemonėmis ir persiuntimu subalansuoti tinklą kontroliuojamos teritorijos viduje, atsižvelgia į tokių priemonių poveikį kaimynystėje esančiose kontroliuojamose teritorijose.

                  1.9.

                  Siekiant maksimaliai padidinti prekybos elektros energija galimybes ir subalansuoti valstybių pajėgumus, ne vėliau kaip iki 2008 m. sausio 1 d. koordinuotai ir saugiomis veiklos sąlygomis nustatomi jungiamosios linijos pajėgumų vienos dienos perkrovos valdymo mechanizmai.

                  1.10.

                  Nacionalinės reguliavimo institucijos reguliariai atlieka perkrovos valdymo metodų vertinimus, pirmiausia kreipdamos dėmesį į tai, kaip laikomasi šiame reglamente ir šiose gairėse nustatytų principų ir taisyklių bei reguliavimo institucijų remiantis minėtais principais ir taisyklėmis nustatytų sąlygų. Konsultacijos su rinkos dalyviais ir išsamūs tyrimai yra tokių vertinimų dalis.

            2.   Perkrovos valdymo metodai

                  2.1.

                  Siekiant palengvinti efektyvią tarpvalstybinę prekybą elektros energija, perkrovos valdymo metodai orientuojami į rinką. Tuo tikslu pajėgumai skiriami tik naudojantis viešaisiais (pajėgumų) arba uždaraisiais (pajėgumų ir energijos) aukcionais. Tam pačiam tinklų sujungimui gali būti taikomi abu metodai. Prekiaujant keletą kartų per dieną teikiama elektros energija, gali būti naudojamasi nepertraukiama prekyba.

                  2.2.

                  Atsižvelgiant į konkurencijos sąlygas, perkrovos valdymo mechanizmuose gali reikėti numatyti ir ilgalaikius, ir trumpalaikius perdavimo pajėgumus.

                  2.3.

                  Kiekvienos pajėgumų skyrimo procedūros metu skiriama numatyta turimų sujungimų pajėgumų dalis taip pat anksčiau neskirti likę pajėgumai bei pajėgumų turėtojų suteikti pajėgumai iš ankstesnių skyrimų.

                  2.4.

                  Siekdamas palengvinti efektyvią konkurenciją, TSO gerina pajėgumų užtikrinimo patikimumą atsižvelgdamas į dalyvaujančių TSO bei rinkos dalyvių pareigas ir teises. Rinkai gali būti pasiūlyta pakankamai didelė mažiau užtikrinta pajėgumų dalis, tačiau rinkos dalyviai visada informuojami apie tikslias perdavimo užsienio linijomis sąlygas.

                  2.5.

                  Pasinaudojimo ilgalaikiais ir vidutinės trukmės skyrimais teisės yra patikimos perdavimo pajėgumų teisės. Pajėgumų skyrimo metu joms taikomi „naudokis arba prarask“ arba „naudokis arba parduok“ principai.

                  2.6.

                  TSO nustato tinkamą pajėgumų skyrimo skirtingais laikotarpiais struktūrą. Ją gali sudaryti galimybė rezervuoti minimalų sujungimų pajėgumų procentą vieną arba keletą kartų per dieną suteikiamiems skyrimams. Tokią skyrimų struktūrą tikrina atitinkamos reguliavimo institucijos. Rengdamas pasiūlymus, TSO atsižvelgia į:

                              a)

                              rinkų charakteristikas,

                              b)

                              veikimo sąlygas, pavyzdžiui, užtikrintų tvarkaraščių sujungimo poveikį,

                              c)

                              procentams ir skirtingiems galiojantiems skyrimų mechanizmų grafikams taikomą suvienodinimų lygį.

                  2.7.

                  Skiriant pajėgumus neturi būti diskriminuojami tie rinkos dalyviai, kurie nori pasinaudoti savo teisėmis sudaryti fizines dvišales sutartis ir tie, kurie nori pateikti dvišales tiekimo paraiškas arba paraiškas dėl energijos mainų. Laimi paraiškos su didžiausia tikslia arba numatoma verte nustatytu laikotarpiu.

                  2.8.

                  Regionuose, kur išankstinės finansinės elektros rinkos yra gerai išvystytos ir jų veiksmingumas jau įrodytas, visi sujungimų pajėgumai gali būti skirti pasinaudojant uždaraisiais (pajėgumų ir energijos) aukcionais.

                  2.9.

                  Išskyrus naujas jungiamąsias linijas, kurioms taikomos Reglamento 7 straipsnyje numatytos lengvatos, pajėgumų skyrimo metoduose neleidžiama nustatyti rezervinių kainų.

                  2.10.

                  Iš esmės skyrimo procese be jokių apribojimų gali dalyvauti visi potencialūs rinkos dalyviai. Atitinkamos reguliavimo ir (arba) konkurencijos institucijos, siekdamos išvengti problemų arba jų paaštrėjimo dėl konkretaus rinkos dalyvio galimai dominuojančios padėties rinkoje, jei reikia, gali taikyti apribojimus dėl dominavimo rinkoje apskritai arba konkrečiai bendrovei.

                  2.11.

                  Rinkos dalyviai informuoja TSO apie savo pajėgumų suvartojimą tiksliai iki kiekvienam laikotarpiui nustatyto termino. Nustatomas terminas yra toks, kad TSO galėtų naujai paskirstyti nepanaudotus pajėgumus naujam naudojimui kitu susijusiu laikotarpiu, įskaitant naudojimą keletą kartų per dieną.

                  2.12.

                  Pajėgumus galima laisvai parduoti antraeiliu pagrindu, su sąlyga, kad apie tai TSO pranešama pakankamai iš anksto. Jei TSO neleidžia sudaryti antraeilės prekybos (sandorio), apie tai aiškiai ir skaidriai pranešama ir paaiškinama visiems rinkos dalyviams, taip pat informuojama reguliavimo institucija.

                  2.13.

                  Finansines pasekmes dėl nesugebėjimo vykdyti su pajėgumų skyrimu susijusius įsipareigojimus šalina už tokią nesėkmę atsakingi subjektai. Jei rinkos dalyviai nepasinaudoja tais pajėgumais, kuriuos jie įsipareigojo panaudoti, arba pajėgumų pardavimo viešajame aukcione atveju nesugeba prekiauti antriniu pagrindu arba grąžina pajėgumus per numatytą laikotarpį, jie netenka teisių į tokius pajėgumus ir sumoka išlaidas atspindintį mokestį. Toks mokestis dėl pajėgumų nepanaudojimo turi būti pateisinamas ir proporcingas. Kita vertus, jei TSO neįvykdo įsipareigojimo, ji privalo rinkos dalyviui išmokėti kompensaciją už pajėgumo teisių praradimą. Šiuo tikslu į jokius dėl tokių aplinkybių susidarančius nuostolius neatsižvelgiama. Pagrindinės koncepcijos ir metodai, kuriais vadovaujamasi siekiant nustatyti dėl įsipareigojimų nesilaikymo atsirandančius kompensuotinus nuostolius, nustatomi iš anksto ir yra peržiūrimi atitinkamos nacionalinės reguliuojančios institucijos (arba institucijų).

            3.   Koordinavimas

                  3.1.

                  Tinklų sujungimo pajėgumų skyrimą koordinuoja ir įgyvendina TSO, laikydamasis bendros skyrimo tvarkos. Tais atvejais, kai manoma, jog prekyba tarp dviejų šalių (jų TSO) turi reikšmingą poveikį fizinėms energijos srauto sąlygoms trečiojoje šalyje (jos TSO), visi susiję TSO koordinuoja perkrovos valdymo metodus taikydami bendrą perkrovos valdymo tvarką. Nacionalinės reguliavimo institucijos ir TSO užtikrina, kad nebūtų vienbalsiai sukurta ir taikoma jokia perkrovos valdymo tvarka, kuri turėtų reikšmingą poveikį fiziniams elektros energijos srautams kituose tinkluose.

                  3.2.

                  Bendroji koordinuota perkrovos valdymo metodika ir tvarka skirstant pajėgumus rinkai bent jau metams, mėnesiui ir dienai į priekį taikoma ne vėliau kaip iki 2007 m. sausio 1 d. toliau nurodytuose regionuose esančiose šalyse:

                              a)

                              Šiaurės Europoje (t. y. Danijoje, Švedijoje, Suomijoje, Vokietijoje ir Lenkijoje),

                              b)

                              Šiaurės Vakarų Europoje (t. y. Beneliukso šalyse, Vokietijoje ir Prancūzijoje),

                              c)

                              Italijoje (t. y. Italijoje, Prancūzijoje, Vokietijoje, Austrijoje, Slovėnijoje ir Graikijoje),

                              d)

                              Vidurio Rytų Europoje (t. y. Vokietijoje, Lenkijoje, Čekijos Respublikoje, Slovakijoje, Vengrijoje, Austrijoje ir Slovėnijoje),

                              e)

                              Pietvakarių Europoje (t. y. Ispanijoje, Portugalijoje ir Prancūzijoje),

                              f)

                              JK, Airijoje ir Prancūzijoje,

                              g)

                              Baltijos valstybėse (t. y. Estijoje, Latvijoje ir Lietuvoje).

                        Jei jungiamieji tinklai yra daugiau negu vienam regionui priklausančiose šalyse, siekiant užtikrinti suderinamumą su kituose regionuose, kuriems priklauso tokios šalys, taikomais metodais, gali būti taikomas kitoks perkrovos valdymo metodas. Tokiu atveju metodą siūlo atitinkamas TSO, o jį peržiūri susijusios reguliavimo institucijos.

                  3.3.

                  2.8 punkte nurodyti regionai gali skirti visą jungiamųjų tinklų pajėgumą skirdami pajėgumus dienai į priekį.

                  3.4.

                  Siekiant suformuoti iš tikrųjų integruotą Europos vidaus elektros rinką, visiems šiems septyniems regionams nustatoma suderinama perkrovos valdymo tvarka. Rinkos dalyviams neturi kliudyti nesuderinamos regioninės sistemos.

                  3.5.

                  Siekiant skatinti teisingą ir veiksmingą konkurenciją, atskirų anksčiau 3.2 punkte nurodytuose regionuose esančių TSO koordinavimą sudaro visi etapai: nuo pajėgumų apskaičiavimo ir skyrimų optimizavimo iki saugaus tinklo darbo, aiškiai paskirstant atsakomybę. Pirmiausia tokį koordinavimą sudaro:

                              a)

                              naudojimasis bendru perdavimo modeliu, kuriuo remiantis būtų efektyviai paskirstyta tarpusavyje susijusi fizinė kontūro srovė ir atsižvelgiama į komercinių ir fizinių elektros energijos srautų neatitikimus,

                              b)

                              pajėgumų, skirtų efektyviam tarpusavyje susijusios fizinės kontūro srovės paskirstymui, paskirstymas ir skyrimas,

                              c)

                              vienodi įpareigojimai pajėgumų turėtojams dėl informacijos pateikimo apie tai, kur jie ketina juos naudoti, t. y. apie pajėgumų skyrimą (pardavimui viešuosiuose aukcionuose),

                              d)

                              identiški terminai ir tiekimo užbaigimo laikas,

                              e)

                              vienoda pajėgumų paskirstymo skirtingais laikotarpiais struktūra (pvz., 1 diena, 3 valandos, 1 savaitė ir t. t.), ir parduoti pajėgumų blokai (elektros energijos kiekis MW, MWh ir t.t.),

                              f)

                              nuosekli sutartimi pagrįsta struktūra su rinkos dalyviais,

                              g)

                              elektros energijos srautų tikrinimas siekiant, kad jie atitiktų tinklo saugumo reikalavimus veikimo planavimui ir veikimui realiu laiku,

                              h)

                              perkrovos valdymo veiksmų vykdymas ir atsiskaitymas už juos.

                  3.6.

                  Koordinavimas taip pat apima TSO informacijos mainus. Informacijos mainų pobūdis, laikas ir dažnumas derinami su 3.5. punkte nurodyta veikla ir elektros rinkos funkcionavimu. Tokie informacijos mainai pirmiausia suteikia galimybę TSO kiek galima tiksliau numatyti bendrą tinklo situaciją, kad būtų galima nustatyti srautus tinkle ir turimus sujungimų pajėgumus. Kiekvienas TSO, renkantis informaciją kito TSO vardu, pateikia dalyvaujančiam TSO duomenų rinkimo rezultatus.

            4.   Veiklos rinkoje grafikas

                  4.1.

                  Turimų perdavimo pajėgumų skyrimas vykdomas pakankamai iš anksto. Susiję TSO, prieš kiekvieną skyrimą bendrai skelbia apie ketinamus skirti pajėgumus, prireikus, atsižvelgdami į pajėgumus, suteiktus pagal užtikrinto perdavimo teises ir, jei tai susiję, į skyrimus, kurių griežtai laikomasi, kartu nurodant laikotarpius, kuriais pajėgumai sumažės arba nebus teikiami (tarkim, dėl remonto).

                  4.2.

                  Visapusiškai atsižvelgiant į tinklo saugumą, perdavimo teisės skiriamos pakankamai iš anksto, prieš vykdomas visų susijusių organizuotų rinkų „dieną prieš“ sesijas ir prieš paskelbiant apie planuojamus paskirstyti pajėgumus pagal „dieną prieš“ arba „keletą kartų per dieną“ paskirstymo mechanizmus. Siekiant efektyviai pasinaudoti tinklų sujungimu, perdavimo teisių skyrimas priešinga kryptimi yra sujungiamas į tinklą.

                  4.3.

                  Vienas po kito keletą kartų per dieną teikiami perdavimo pajėgumai D dienai vykdomi D-1 ir D dienomis pateikus nurodytos arba faktiškos „dienos prieš“ gamybos grafikus.

                  4.4.

                  TSO, ruošdamasis tinklo „dienos prieš“ veikimui, keičiasi informacija su kaimynystėje esančiais TSO, pavyzdžiui, apie jų numatytą tinklo tipologiją, turimus ir planuojamus gamybos vienetus ir apkrovos srautus siekdamas optimaliai pasinaudoti visu tinklu veikimo priemonių pagalba pagal saugaus tinklo veikimo taisykles.

            5.   Skaidrumas

                  5.1.

                  TSO skelbia visus reikalingus duomenis susijusius su tinklo buvimu, prieiga prie jo ir naudojimusi juo, tarp jų – ataskaitą apie perkrovos buvimo vietą ir priežastis, perkrovos valdymui taikomus metodus ir jos valdymo planus ateityje.

                  5.2.

                  TSO skelbia bendrą skirtingomis aplinkybėmis perkrovos valdymui taikomo metodo, kuriuo siekiama padidinti rinkai pateikiamus pajėgumus, apibūdinimą ir bendrą schemą jungiamųjų linijų pajėgumui skirtingais laikotarpiais apskaičiuoti. Tokią schemą tikrina atitinkamos valstybės narės reguliavimo institucijos.

                  5.3.

                  TSO išsamiai apibūdina ir, remdamasis skaidrumo principu, pateikia visiems potencialiems tinklo vartotojams informaciją apie perkrovos valdymą ir naudojamą pajėgumų paskirstymo tvarką, taip pat nurodo laiką ir pajėgumams taikomą tvarką, apibūdina siūlomus produktus ir TSO bei pajėgumus gaunančios šalies pareigas ir teises, tarp jų – atsakomybę, kuri atsiranda nevykdant įsipareigojimų.

                  5.4.

                  Veikimo ir planavimo saugos standartai sudaro TSO skelbiamo atviro ir viešo dokumento neatskiriamą dalį. Šį dokumentą taip pat tikrina nacionalinės reguliavimo institucijos.

                  5.5.

                  TSO, remdamasis kiek įmanoma tikslesne prognoze, skelbia visus susijusius duomenis apie tarpvalstybinę prekybą elektros energija. Siekdami įvykdyti šį įsipareigojimą, susiję rinkos dalyviai pateikia TSO susijusius duomenis. Tokios informacijos skelbimo būdą tikrina reguliavimo institucijos. TSO skelbia bent:

                              a)

                              kasmet: informaciją apie ilgalaikį elektros energijos perdavimo infrastruktūros vystymą ir jos įtaką tarpvalstybiniams perdavimo pajėgumams;

                              b)

                              kas mėnesį: rinkai skirtų elektros energijos perdavimo pajėgumų prognozę mėnesiui ir vieneriems metams, atsižvelgiant į visą susijusią informaciją tokios prognozės metu (pvz., vasaros ir žiemos sezonų įtaką linijų pajėgumams, tinklų priežiūrą, turimus gamybos vienetus ir t. t.);

                              c)

                              kas savaitę: rinkai skirtų elektros energijos perdavimo pajėgumų prognozę vienai savaitei, atsižvelgiant į visą susijusią informaciją tokios prognozės metu, konkrečiai: oro prognozes, planuojamus tinklų remonto darbus, turimus gamybos vienetus ir t. t.;

                              d)

                              kasdien: rinkai skirtų elektros energijos perdavimo pajėgumus vienai dienai ir keletą kartų per dieną vykdomiems perdavimams kiekvienam rinkos laiko vienetui, atsižvelgiant į visus susumuotus vienos dienos skyrimus, į vienos dienos gamybos grafikus, prognozuojamus poreikius ir planuojamus tinklų remonto darbus;

                              e)

                              bendrus jau skirtus pajėgumus kiekvienam rinkos laiko vienetui, atsižvelgiant į visas susijusias sąlygas, kuriomis pajėgumai gali būti naudojami (pvz., aukciono kliringo kainą, įsipareigojimus dėl pajėgumų naudojimo būdo ir t. t.), kad būtų galima nustatyti visus likusius pajėgumus;

                              f)

                              kiek galima greičiau po kiekvieno skyrimo – skirtus pajėgumus, taip pat mokėtą kainą;

                              g)

                              informaciją apie iš viso sunaudotus pajėgumus pagal rinkos laiko vienetą, iškart po paskirstymo;

                              h)

                              kuo realesniu laiku: suteiktų komercinių ir fizinių elektros energijos srautų sumą pagal kiekvieną rinkos laiko vienetą, tarp jų – TSO vykdytų korekcinių veiksmų (jei tokių būtų) apibūdinimą, pavyzdžiui, apribojimus sprendžiant tinklo arba sistemos problemas;

                              i)

                                 ex-ante informaciją apie planuojamus elektros energijos tiekimo nutraukimus ir ex-post informaciją apie praėjusios dienos planuotus ir neplanuotus tiekimo nutraukimus didesniuose nei 100 MW gamybos vienetuose.

                  5.6.

                  Visa reikalinga informacija pateikiama rinkai laiku, kad būtų galima derėtis dėl visų sandorių (konkrečiai, dėl kasmet pasirašomų tiekimo susitarimų su pramonės klientais derybų laiko arba dėl pasiūlymų pateikimo organizuotoms rinkoms laiko).

                  5.7.

                  TSO skelbia susijusią informaciją dėl prognozuojamų poreikių ir elektros energijos gamybos remdamasis 5.5 ir 5.6 punktuose nurodytais laikotarpiais. TSO taip pat skelbia susijusią informaciją, reikalingą tarpvalstybinei subalansavimo rinkai.

                  5.8.

                  Skelbiant prognozes, ex post realizuotos vertės prognozės informacijai yra skelbiamos tuo laikotarpiu, kuris yra po prognozuojamo laikotarpio arba ne vėliau kaip kitą dieną (D+1).

                  5.9.

                  Su visa TSO skelbiama informacija turi būti galima laisvai susipažinti sudėtingos prieigos nereikalaujančioje formoje. Su visais duomenimis turi būti galima susipažinti naudojantis tinkamomis ir standartizuotomis apsikeitimo informacija priemonėmis, kurios yra nustatomos glaudžiai bendradarbiaujant su rinkos dalyviais. Tam, kad tokiais duomenimis galėtų pasinaudoti nauji rinkos dalyviai, juose pateikiama informacija turi apimti mažiausiai dvejų metų laikotarpius.

                  5.10.

                  Siekiant, kad TSO galėtų apskaičiuoti apkrovos srautus savo teritorijoje, jie pastoviai keičiasi pakankamai tiksliais duomenimis apie tinklą ir apkrovos srautus. Tokie pat duomenys pateikiami reguliavimo institucijoms ir Europos Komisijai, jei ji to reikalauja. Reguliavimo institucijos ir Europos Komisija užtikrina, kad jos ir joms analitinį darbą su tokiais duomenimis atliekantys konsultantai gerbs tokių duomenų konfidencialumą.

            6.   Iš perkrovos gautų pajamų panaudojimas

                  6.1.

                  Pelnas taikant perkrovos valdymo tvarką tam tikru iš anksto nustatytu laikotarpiu gali būti gaunamas tik tokiu atveju, jei tuo laikotarpiu susidaro perkrova, išskyrus naujų jungiamųjų linijų atveju (joms taikoma išimtis pagal reglamento 7 straipsnį). Tokių pajamų paskirstymo tvarką tikrina reguliavimo institucijos; tokia tvarka neturi iškraipyti skyrimo proceso kokios nors pajėgumų arba energijos prašančios šalies naudai nei trukdyti sumažinti elektros energijos perkrovas.

                  6.2.

                  Nacionalinės reguliavimo institucijos, nustatydamos iš skirtų jungiamųjų linijų pajėgumų gautų pajamų panaudojimą, vadovaujasi skaidrumo principu.

                  6.3.

                  Iš perkrovos gautos pajamos yra paskirstomos tiems TSO, kurie dalyvavo veikloje pagal dalyvaujančių TSO nustatytus ir atitinkamų reguliuojančių institucijų patikrintus kriterijus.

                  6.4.

                  TSO iš anksto aiškiai nustato, kaip gali būti panaudojamos pajamos iš perkrovų ir praneša, kaip jos buvo panaudotos. Reguliavimo institucijos tikrina, ar toks panaudojimas atitinka šį reglamentą ir gaires ir ar visa iš perkrovos gauta suma po jungiamųjų linijų pajėgumų skyrimo yra panaudota vienam ar daugiau iš reglamento 6 straipsnio 6 dalyje nurodytų tikslų.

                  6.5.

                  Kasmet iki liepos 31 d. reguliavimo institucijos skelbia ataskaitą apie pajamas, gautas per 12 mėnesių laikotarpį (iki konkrečių metų birželio 30 d.) ir apie tai, kaip jos buvo panaudotos, kartu su patvirtinimu, kad toks pajamų panaudojimas atitinka šį reglamentą ir gaires, ir kad visa perkrovos pajamų suma yra panaudota vienam ar daugiau iš nurodytų tikslų.

                  6.6.

                  Pageidautina, kad iš perkrovos gautos pajamos būtų panaudotos investicijoms, kuriomis siekiama palaikyti arba padidinti jungiamųjų linijų pajėgumus, skiriant tokias lėšas konkretiems iš anksto numatytiems projektams, kurie padės sumažinti esančias susijusias perkrovas ir kuriuos galima įgyvendinti per priimtiną laikotarpį, pirmiausia leidimų proceso prasme.

         (1)  Saugus veikimas reiškia „perdavimo sistemos naudojimą laikantis sutarto saugumo norm.“


title: 2013/785/ES: 2013 m. gruodžio 16 d. Tarybos sprendimas dėl Europos Sąjungos ir Maroko Karalystės protokolo, kuriuo nustatomos Europos Sąjungos ir Maroko Karalystės žuvininkystės sektoriaus partnerystės susitarime numatytos žvejybos galimybės ir finansinis įnašas, sudarymo

text:
21.12.2013

               LT

               Europos Sąjungos oficialusis leidinys

               L 349/1

         TARYBOS SPRENDIMAS
   2013 m. gruodžio 16 d.
   dėl Europos Sąjungos ir Maroko Karalystės protokolo, kuriuo nustatomos Europos Sąjungos ir Maroko Karalystės žuvininkystės sektoriaus partnerystės susitarime numatytos žvejybos galimybės ir finansinis įnašas, sudarymo
   (2013/785/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 6 dalies a punktu ir 218 straipsnio 7 dalį,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               2006 m. gegužės 22 d. Taryba patvirtino Europos bendrijos ir Maroko Karalystės partnerystės susitarimą žuvininkystės sektoriuje (1) (toliau – Partnerystės susitarimas), priimdama Reglamentą (EB) Nr. 764/2006 (2);

               (2)

               Sąjunga baigė derybas su Maroko Karalyste dėl naujojo protokolo, kuriuo Sąjungos laivams suteikiamos žvejybos galimybės vandenyse, kurie priklauso Maroko Karalystės suverenitetui ar jurisdikcijai žuvininkystės srityje;

               (3)

               Sprendimu 2013/720/ES (3) Taryba leido šį protokolą pasirašyti, su sąlyga, kad jis bus sudarytas;

               (4)

               Sąjunga yra suinteresuota įgyvendinti Partnerystės susitarimą naudodama protokolą, kuriame nustatomos žvejybos galimybės ir su tuo susijęs finansinis įnašas, taip pat sąlygos atsakingai žuvininkystei ir tvariam išteklių naudojimui Maroko Karalystės žvejybos zonoje remti. Todėl minėtą protokolą reikėtų patvirtinti Sąjungos vardu;

               (5)

               Partnerystės susitarimu įsteigtas jungtinis komitetas, kuriam pavesta kontroliuoti šio susitarimo taikymą. Be to, vadovaujantis protokolu, jungtinis komitetas gali patvirtinti tam tikrus protokolo pakeitimus. Siekiant palengvinti tokių pakeitimų patvirtinimą, tikslingaEuropos Komisiją įgalioti, laikantis konkrečių sąlygų, juos patvirtinti taikant supaprastintą procedūrą,

         PRIĖMĖ ŠĮ SPRENDIMĄ:
   1 straipsnis
   Europos Sąjungos vardu patvirtinamas Europos Sąjungos ir Maroko Karalystės protokolas, kuriuo nustatomos abiejų šalių žuvininkystės sektoriaus partnerystės susitarime numatytos žvejybos galimybės ir finansinis įnašas (toliau – protokolas) (4).
   2 straipsnis
   Tarybos pirmininkas Sąjungos vardu pateikia protokolo 12 straipsnyje numatytą pranešimą.
   3 straipsnis
   Laikantis priede pateiktų nuostatų ir sąlygų, Europos Komisija įgaliojama Sąjungos vardu patvirtinti jungtiniame komitete priimtus protokolo pakeitimus.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. gruodžio 16 d.

            Tarybos vardu

            Pirmininkas

         V. JUKNA

      (1)  OL L 141, 2006 5 29, p. 4.

      (2)  2006 m. gegužės 22 d. Tarybos reglamentas (EB) Nr. 764/2006 dėl Europos bendrijos ir Maroko Karalystės partnerystės susitarimo žuvininkystės sektoriuje sudarymo (OL L 141, 2006 5 29, p. 1).

      (3)  OL L 328, 2013 12 7, p. 1.

      (4)  Protokolas skelbiamas OL L 328, 2013 12 7, p. 2 kartu su sprendimu dėl jo pasirašymo.

      PRIEDAS

         Įgaliojimų taikymo sritis ir Sąjungos pozicijos, kurios turi būti laikomasi jungtiniame komitete, nustatymo procedūra

                  1)

                  Komisija įgaliojama vesti derybas su Maroko Karalyste ir atitinkamais atvejais laikantis šio priedo 3 punkto susitarti dėl protokolo pakeitimų, susijusių su šiais klausimais:

                              a)

                              žvejybos galimybių persvarstymas pagal protokolo 5 straipsnio 1 dalį;

                              b)

                              sprendimas dėl paramos sektoriui sąlygų pagal protokolo 6 straipsnį;

                              c)

                              techninės specifikacijos ir sąlygos, priklausančios jungtinio komiteto įgaliojimams pagal protokolo priedą.

                  2)

                  Pagal Partnerystės susitarimą įsteigtame jungtiniame komitete Sąjunga:

                              a)

                              veikia vadovaudamasi Sąjungos tikslais, kurių siekiama vykdant bendrą žuvininkystės politiką,

                              b)

                              laikosi 2012 m. kovo 19 d. Tarybos išvadų dėl Komisijos komunikato dėl bendros žuvininkystės politikos išorės aspekto,

                              c)

                              propaguoja pozicijas, kurios suderinamos su atitinkamomis regioninių žuvininkystės valdymo organizacijų patvirtintomis taisyklėmis.

                  3)

                  Kai numatyta sprendimą dėl 1 dalyje nurodytų protokolo pakeitimų priimti jungtinio komiteto posėdžio metu, imamasi būtinų priemonių, kad pozicijoje, kuri bus pareikšta Sąjungos vardu, būtų atsižvelgta į Komisijai pateiktą naujausią statistinę, biologinę ir kitą susijusią informaciją.
                  Šiuo tikslu, remdamosi šia informacija, Komisijos tarnybos, likus pakankamai laiko iki atitinkamo jungtinio komiteto posėdžio, perduoda Tarybai arba jos parengiamiesiems organams apsvarstyti ir patvirtinti parengiamąjį dokumentą, kuriame išdėstyta išsami informacija apie numatomą Sąjungos poziciją.
                  Numatomą Sąjungos poziciją 1 dalies a punkte nurodytais klausimais Taryba turi patvirtinti kvalifikuota balsų dauguma. Kitais atvejais laikoma, kad parengiamajame dokumente numatyta Sąjungos pozicija patvirtinta, jeigu tam tikras blokuojančiai mažumai ekvivalentiškas valstybių narių skaičius tam nepaprieštarauja Tarybos parengiamojo organo posėdžio metu arba per dvidešimt dienų nuo parengiamojo dokumento gavimo, atsižvelgiant į tai, kas įvyks anksčiau. Esant prieštaravimui, klausimas perduodamas Tarybai.
                  Jei kituose susitikimuose, įskaitant vietoje rengiamus susitikimus, neįmanoma pasiekti susitarimo, kad Sąjungos pozicijoje būtų atsižvelgta į naujausią informaciją, klausimas perduodamas Tarybai arba jos parengiamiesiems organams.
                  Komisijos prašoma tinkamu laiku imtis visų priemonių, kurios būtinos siekiant tęsti tolesnę veiklą, susijusią su jungtinio komiteto sprendimu, be kita ko, atitinkamais atvejais paskelbti atitinkamą sprendimą Europos Sąjungos oficialiajame leidinyje ir pateikti pasiūlymų, kurie būtini tokiam sprendimui įgyvendinti.


title: 2004 m. sausio 13 d. Tarybos sprendimas dėl Europos bendrijos ir Šveicarijos Konfederacijos administracinio susitarimo pasikeičiant raštais, susijusio su tranzito punktų sistema, taikytina sunkiasvorių krovinių transporto priemonėms, važiuojančioms per Austriją, pasirašymo ir laikinojo taikymo

text:
Svarbus teisinis pranešimas

|

32004D0182

Oficialusis leidinys L 057 , 25/02/2004 p. 0016 - 0016

		Tarybos sprendimas2004 m. sausio 13 d.dėl Europos bendrijos ir Šveicarijos Konfederacijos administracinio susitarimo pasikeičiant raštais, susijusio su tranzito punktų sistema, taikytina sunkiasvorių krovinių transporto priemonėms, važiuojančioms per Austriją, pasirašymo ir laikinojo taikymo(2004/182/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač 71 straipsnio 1 dalį, siejant su 300 straipsnio 2 dalies pirmosios pastraipos pirmuoju sakiniu,atsižvelgdama į Komisijos pasiūlymą,kadangi:(1) Komisija vedė derybas dėl Europos bendrijos ir Šveicarijos Konfederacijos administracinio susitarimo pasikeičiant raštais, susijusio su tranzito punktų sistema, taikytina sunkiasvorių krovinių transporto priemonėms, važiuojančioms per Austriją,(2) vėliau sudarius administracinį susitarimą, jis turėtų būti pasirašytas,(3) susitarimai turėtų būti parengti administracinio susitarimo laikinajam taikymui nuo 2004 m. sausio 1 d.,NUSPRENDĖ:1 straipsnisTarybos pirmininkas įgaliojamas paskirti asmenį ar asmenis, kuriems suteikiama teisė pasirašyti Europos bendrijos vardu Europos bendrijos ir Šveicarijos Konfederacijos administracinį susitarimą pasikeičiant raštais, susijusį su tranzito punktų sistema, taikytina sunkiasvorių krovinių transporto priemonėms, važiuojančioms per Austriją, kuris bus sudarytas vėliau,Susitarimo tekstas pridedamas prie šio Sprendimo.2 straipsnis1 straipsnyje nurodytas administracinis susitarimas taikomas laikinuoju pagrindu nuo 2004 m. sausio 1 d.3 straipsnisŠis Sprendimas skelbiamas Europos Sąjungos oficialiajame leidinyje.Priimta Briuselyje, 2004 m. sausio 13 d.Tarybos varduPirmininkasB. Cowen--------------------------------------------------


title: 2016 m. spalio 28 d. Tarybos sprendimas (ES) 2016/1909 dėl valstybių narių finansinių įnašų, mokėtinų Europos plėtros fondui finansuoti, įskaitant 2016 m. trečiąją įnašo dalį

text:
29.10.2016

               LT

               Europos Sąjungos oficialusis leidinys

               L 295/79

         TARYBOS SPRENDIMAS (ES) 2016/1909
   2016 m. spalio 28 d.
   dėl valstybių narių finansinių įnašų, mokėtinų Europos plėtros fondui finansuoti, įskaitant 2016 m. trečiąją įnašo dalį
   EUROPOS SĄJUNGOS TARYBA,
   atsižvelgdama į Europos Sąjungos sutartį ir į Sutartį dėl Europos Sąjungos veikimo,
   atsižvelgdama į Partnerystės susitarimą tarp Afrikos, Karibų jūros ir Ramiojo vandenyno grupės valstybių ir Europos bendrijos bei jos valstybių narių, pasirašytą 2000 m. birželio 23 d. Kotonu (1), su paskutiniais pakeitimais (toliau – AKR ir ES partnerystės susitarimas),
   atsižvelgdama į Taryboje posėdžiavusių Europos Sąjungos valstybių narių Vyriausybių atstovų vidaus susitarimą dėl Europos Sąjungos pagalbos finansavimo pagal 2014–2020 m. daugiametę finansinę programą vadovaujantis AKR ir ES partnerystės susitarimu ir dėl finansinės paramos skyrimo užjūrio šalims ir teritorijoms, kurioms taikoma Sutarties dėl Europos Sąjungos veikimo ketvirtoji dalis (2) (toliau – vidaus susitarimas), ypač į jo 7 straipsnio 2 dalį,
   atsižvelgdama į 2015 m. kovo 2 d. Tarybos reglamentą (ES) 2015/323 dėl 11-ajam Europos plėtros fondui taikomo finansinio reglamento (3) (toliau – 11-ajam EPF taikomas finansinis reglamentas), ypač į jo 21 straipsnio 5 dalį,
   atsižvelgdama į Europos Komisijos pasiūlymą,
   kadangi:

               (1)

               pagal 11-ajam EPF taikomo finansinio reglamento 52 straipsnį 2016 m. liepos 28 d. Europos investicijų bankas pateikė Komisijai atnaujintas jo administruojamų priemonių įsipareigojimų ir mokėjimų sąmatas;

               (2)

               11-ajam EPF taikomo finansinio reglamento 22 straipsnio 1 dalyje numatyta, kad kvietimuose sumokėti įnašus pirmiausia paeiliui panaudojamos sumos, nustatytos ankstesniems Europos plėtros fondams (toliau – EPF). Todėl reikėtų panaudoti 10-ojo EPF lėšas;

               (3)

               remdamasi Komisijos pasiūlymu 2015 m. lapkričio 24 d. Taryba priėmė sprendimą, kuriuo nustatė, kad valstybių narių Komisijai ir Europos investicijų bankui mokėtino 2016 m. metinio EPF įnašo viršutinė riba yra atitinkamai 3 450 000 000 EUR ir 150 000 000 EUR;

               (4)

               Sprendimu 2013/759/ES (4)2013 m. gruodžio 12 d. Taryba nustatė pereinamojo laikotarpio priemonę dėl EPF valdymo pereinamojo laikotarpio priemonių nuo 2014 m. sausio 1 d. iki įsigalios vidaus susitarimas dėl 11-ojo Europos plėtros fondo,

         PRIĖMĖ ŠĮ SPRENDIMĄ:
   1 straipsnis
   Kiekvienos valstybės narės Europos Komisijai ir Europos investicijų bankui mokėtinos Europos plėtros fondo 2016 m. trečiosios įnašų dalys nustatytos šio sprendimo priede pateiktoje lentelėje.
   Tų įnašų mokėjimai gali būti koreguojami išskaičiuojant lėšas, skirtas pagal pereinamojo laikotarpio priemonę, laikantis kiekvienos valstybės narės Komisijai pateikto koregavimo plano, kuris pateiktas tvirtinant 2015 m. trečiąją įnašo dalį.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. spalio 28 d.

            Tarybos vardu

            Pirmininkas

         M. LAJČÁK

      (1)  OL L 317, 2000 12 15, p. 3.

      (2)  OL L 210, 2013 8 6, p. 1.

      (3)  OL L 58, 2015 3 3, p. 17.

      (4)  2013 m. gruodžio 12 d. Tarybos sprendimas 2013/759/ES dėl EPF valdymo pereinamojo laikotarpio priemonių nuo 2014 m. sausio 1 d. iki įsigalios vidaus susitarimas dėl 11-ojo Europos plėtros fondo (OL L 335, 2013 12 14, p. 48).

      PRIEDAS

                  Valstybės narės

                  10-asis EPF %

                  2016 m. trečioji įnašo dalis (EUR)

                  Mokėtina EIB 10-asis EPF

                  Mokėtina Komisijai 10-asis EPF

                  Iš viso

                  Belgija

                  3,53

                  1 765 000,00

                  24 710 000,00

                  26 475 000,00

                  Bulgarija

                  0,14

                  70 000,00

                  980 000,00

                  1 050 000,00

                  Čekija

                  0,51

                  255 000,00

                  3 570 000,00

                  3 825 000,00

                  Danija

                  2,00

                  1 000 000,00

                  14 000 000,00

                  15 000 000,00

                  Vokietija

                  20,50

                  10 250 000,00

                  143 500 000,00

                  153 750 000,00

                  Estija

                  0,05

                  25 000,00

                  350 000,00

                  375 000,00

                  Airija

                  0,91

                  455 000,00

                  6 370 000,00

                  6 825 000,00

                  Graikija

                  1,47

                  735 000,00

                  10 290 000,00

                  11 025 000,00

                  Ispanija

                  7,85

                  3 925 000,00

                  54 950 000,00

                  58 875 000,00

                  Prancūzija

                  19,55

                  9 775 000,00

                  136 850 000,00

                  146 625 000,00

                  Italija

                  12,86

                  6 430 000,00

                  90 020 000,00

                  96 450 000,00

                  Kipras

                  0,09

                  45 000,00

                  630 000,00

                  675 000,00

                  Latvija

                  0,07

                  35 000,00

                  490 000,00

                  525 000,00

                  Lietuva

                  0,12

                  60 000,00

                  840 000,00

                  900 000,00

                  Liuksmeburgas

                  0,27

                  135 000,00

                  1 890 000,00

                  2 025 000,00

                  Vengrija

                  0,55

                  275 000,00

                  3 850 000,00

                  4 125 000,00

                  Malta

                  0,03

                  15 000,00

                  210 000,00

                  225 000,00

                  Nyderlandai

                  4,85

                  2 425 000,00

                  33 950 000,00

                  36 375 000,00

                  Austrija

                  2,41

                  1 205 000,00

                  16 870 000,00

                  18 075 000,00

                  Lenkija

                  1,30

                  650 000,00

                  9 100 000,00

                  9 750 000,00

                  Portugalija

                  1,15

                  575 000,00

                  8 050 000,00

                  8 625 000,00

                  Rumunija

                  0,37

                  185 000,00

                  2 590 000,00

                  2 775 000,00

                  Slovėnija

                  0,18

                  90 000,00

                  1 260 000,00

                  1 350 000,00

                  Slovakija

                  0,21

                  105 000,00

                  1 470 000,00

                  1 575 000,00

                  Suomija

                  1,47

                  735 000,00

                  10 290 000,00

                  11 025 000,00

                  Švedija

                  2,74

                  1 370 000,00

                  19 180 000,00

                  20 550 000,00

                  Jungtinė Karalystė

                  14,82

                  7 410 000,00

                  103 740 000,00

                  111 150 000,00

                  Iš viso ES 27

                  100,00

                  50 000 000,00

                  700 000 000,00

                  750 000 000,00


title: 2005/780/EB: 2005 m. lapkričio 8 d. Komisijos sprendimas, dėl snukio ir nagų ligos viruso antigenų įsigijimo ir laikymo

text:
10.11.2005

               LT

               Europos Sąjungos oficialusis leidinys

               L 294/7

         KOMISIJOS SPRENDIMAS
   2005 m. lapkričio 8 d.
   dėl snukio ir nagų ligos viruso antigenų įsigijimo ir laikymo
   (2005/780/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 14 straipsnį,
   atsižvelgdama į 2003 m. rugsėjo 29 d. Tarybos direktyvą 2003/85/EB dėl Bendrijos snukio ir nagų ligos kontrolės priemonių, naikinančią Direktyvą 85/511/EEB, Sprendimus 89/531/EEB bei 91/665/EEB ir iš dalies pakeičiančią Direktyvą 92/46/EEB (2), ypač į jos 80 straipsnio 2 dalį,
   kadangi:

               (1)

               Pagal 1991 m. gruodžio 11 d. Tarybos sprendimą 91/666/EEB dėl Bendrijos vakcinų nuo snukio ir nagų ligos rezervų įsteigimo (3) buvo nustatytos skubiam vakcinų nuo snukio ir nagų ligos paruošimui reikalingos antigeno atsargos, kurios saugumo sumetimais turi būti laikomos atskirose tam skirtose gamintojo patalpų vietose.

               (2)

               Pagal Direktyvą 2003/85/EB Komisija turi užtikrinti, kad Bendrijos koncentruotų inaktyvuotų snukio ir nagų ligos vakcinoms gaminti skirtų antigenų ištekliai būtų laikomi Bendrijos antigenų ir vakcinų banko patalpose.

               (3)

               Tuo tikslu Bendrijos antigenų ir vakcinų banke laikomų snukio ir nagų ligos viruso antigeno dozių skaičius ir štamų bei potipių įvairovė nustatomi atsižvelgiant į nenumatytų atvejų planuose numatytus poreikius ir epidemiologinę padėtį, tam tikrais atvejais pasikonsultavus su Bendrijos etalonine laboratorija.

               (4)

               Kol bus paskirta Bendrijos etaloninė snukio ir nagų ligos laboratorija, turi būti atsižvelgiama į Maisto ir žemės ūkio organizacijos (MŽŪO) Pasaulio etaloninės snukio ir nagų ligos laboratorijos atskaitą apie antigenų bankams rekomenduojamų svarbiausių antigenų sąrašą, kurį 36 MŽŪO generalinėje sesijoje patvirtino Europos snukio ir nagų ligos kontrolės komisijos (ESNLKK) techninis komitetas.

               (5)

               Pablogėjus snukio ir nagų ligos padėčiai konkrečiose pasaulio dalyse svarbu skubiai papildyti tam tikras antigenų atsargas, atsižvelgiant į tokio pokyčio keliamus pavojus epidemiologinei padėčiai Bendrijoje ir kaimyninėse šalyse.

               (6)

               Sprendimas dėl papildomo snukio ir nagų ligos viruso antigenų kiekio ir potipių įsigijimo turi būti priimtas atsižvelgiant į turimus šių antigenų kiekius, polivalentinių vakcinų kombinavimui reikalingą suderinamumą ir antigenų gamintojo turimą leidimą prekiauti bent vienoje valstybėje narėje pagal 2001 m. lapkričio 6 d. Europos Parlamento ir Tarybos direktyvą dėl Bendrijos kodekso, reglamentuojančio veterinarinius vaistus (4).

               (7)

               Kadangi informacija apie Bendrijos antigenų ir vakcinų banke laikomų antigenų arba leistinų vakcinų kiekį ir potipius pagal Direktyvą 2003/85/EB turi būti traktuojama kaip slapta informacija, šio sprendimo priedas yra neskelbiamas.

               (8)

               Pagal Sprendimo 90/424/EEB 14 straipsnį taip pat turi būti nurodytas Bendrijos dalyvavimo lygis kuriant šiuos antigenų rezervus ir sąlygos, kurios gali būti taikomos tokiam dalyvavimui.

               (9)

               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ SPRENDIMĄ:
   1 straipsnis
   1.   Komisija perka priede nurodytus snukio ir nagų ligos viruso antigenų kiekius ir potipius.
   2.   Komisija užtikrina, kad antigenai paskirstomi laikymui dviejose tam skirtose gamintojo patalpų vietose, remiantis priedu.
   3.   Šio straipsnio 1 ir 2 dalyse minimas priemones įgyvendins Komisija, bendradarbiaudama su Europos antigenų banke jau saugomų atitinkamų antigenų tiekėju.
   4.   1 straipsnyje nustatytos priemonės bus užbaigtos ne vėliau kaip iki 2005 m. gruodžio 31 d.
   2 straipsnis
   1.   Komisija padengia visas išlaidas 1 straipsnio 1 ir 2 dalyse minimoms priemonėms, tačiau išlaidų suma negali viršyti 2 500 000 EUR.
   2.   Komisija sudaro šio straipsnio 1 dalyje numatytų pirkimų sutartį pagal Direktyvos 2003/85/EB 80 straipsnio 4 dalį.
   3.   Komisija užtikrina, kad 1 straipsnio 1 dalyje minimi antigenai būtų įtraukti į galiojančias antigenų saugojimo ir iš šių antigenų atkurtų vakcinų paruošimo, gamybos, išpilstymo, ženklinimo ir platinimo sutartis.
   4.   Sveikatos ir vartotojų apsaugos generalinio direktorato generalinis direktorius įgaliojamas Komisijos vardu pasirašyti šio straipsnio 2 dalyje minimą sutartį.
   3 straipsnis
   Pagal Direktyvos 2003/85/EB 80 straipsnio 3 dalį šio sprendimo priedas yra neskelbiamas.

      Priimta Briuselyje, 2005 m. lapkričio 8 d.

            Komisijos vardu

         Markos KYPRIANOU

            Komisijos narys

      (1)  OL L 224, 1990 8 18, p. 19. Sprendimas su paskutiniais pakeitimais, padarytais Europos Parlamento ir Tarybos direktyva 2003/99/EB (OL L 325, 2003 12 12, p. 31).

      (2)  OL L 306, 2003 11 22, p. 1. Direktyva su pakeitimais, padarytais Komisijos sprendimu 2005/615/EB (OL L 213, 2005 8 18, p. 14).

      (3)  OL L 368, 1991 12 31, p. 21. Sprendimas su paskutiniais pakeitimais, padarytais Reglamentu (EB) Nr. 807/2003 (OL L 122, 2003 5 16, p. 36).

      (4)  OL L 311, 2001 11 28, p. 1. Direktyva su paskutiniais pakeitimais, padarytais Direktyva 2004/28/EB (OL L 136, 2004 4 30, p. 58).